				|

		52013PC0505

			Propunere de REGULAMENT AL CONSILIULUI privind întreprinderea comună Clean Sky 2 /* COM/2013/0505 final - 2013/0244 (NLE) */

			   	EXPUNERE DE MOTIVE
1.           CONTEXTUL PROPUNERII
1.1.        Context general
Strategia Europa
2020 stabilește angajamentul UE de a reduce cu 20 % toate emisiile de
gaze cu efect de seră (GES) până în 2020. Cartea albă privind
transporturile intitulată „Foaie de parcurs pentru un spațiu european
unic al transporturilor – Către un sistem de transport competitiv și
eficient din punct de vedere al resurselor” atestă faptul că sectorul
transporturilor produce cea mai mare cantitate de emisii de GES (~20 %)
și propune în consecință reducerea emisiilor de GES din sectorul
respectiv cu 60 % în perioada 1990-2050. De asemenea, Strategia Europa
2020 solicită ca „Uniunea inovării” să abordeze provocările
societale cu care ne confruntăm la momentul actual, în timp ce propunerea
Orizont 2020 include provocarea privind transportul inteligent, ecologic
și integrat, printre altele, cu scopul de a securiza transportul ecologic
eficient din punctul de vedere al utilizării resurselor, precum și
statutul de lider mondial al industriei europene a transporturilor. În cele din
urmă, Strategia Europa 2020 solicită adoptarea unor măsuri
privind creșterea durabilă și promovează o economie mai
eficientă din punctul de vedere al utilizării resurselor, mai
ecologică și mai competitivă. În același timp, criza
economică și financiară actuală din Europa face
necesară adoptarea unor măsuri îndrăznețe în vederea unei
creșteri robuste și durabile.
Unul dintre principalele obiective ale
propunerii Orizont 2020, Programul-cadru pentru cercetare și inovare (2014-2020),
constă în consolidarea industriei europene prin intermediul
acțiunilor care sprijină cercetarea și inovarea în diverse
sectoare industriale. În special, propunerea Orizont 2020 prevede crearea de
parteneriate public-privat (PPP) care vor contribui la abordarea anumitor
provocări esențiale cu care se confruntă Europa.
În ceea ce privește sectorul aeronautic
și recunoașterea provocărilor în evoluție constantă cu
care se confruntă acesta, un grup la nivel înalt pentru cercetarea în
domeniul aviației a prezentat în 2011 o nouă viziune asupra
sectorului european al aviației, „Flightpath 2050”, urmărind
obiectivele Strategiei Europa 2020 și ale Cărții albe privind
transporturile. Aceasta stabilește obiective ambițioase de reducere a
impactului asupra mediului până în 2050 prin punerea în aplicare a unei
noi agende strategice de cercetare și inovare a platformei tehnologice
ACARE (Consiliul consultativ pentru cercetare aeronautică în Europa), cu
scopul de a orienta și sprijini viitoarele acțiuni din cadrul
programelor de finanțare publică și privată sub egida unei
foi de parcurs unice în Europa.
Clean Sky contribuie la atingerea acestui
obiectiv european prin intermediul acțiunilor avansate de cercetare
și demonstrare la scară largă în ceea ce privește tehnologia
ecologică pentru transportul aerian în conformitate cu agenda
strategică de cercetare identificată, cu implicarea tuturor
părților interesate din sectorul public și privat într-un
interval de timp care nu depășește anul 2050.
Prezenta nouă propunere face trimitere la
o întreprindere comună în domeniul aeronauticii, care rezultă și
se sprijină parțial pe rezultatele obținute de inițiativa
tehnologică comună (ITC) Clean Sky anterioară în domeniu, înființată
în 2008 în cadrul celui de-al șaptelea Program‑cadru (PC7),
dezvoltând parțial noi tehnologii și direcții de cercetare.
Propunerea este conformă cu Comunicarea Comisiei privind parteneriatele
public-privat din cadrul propunerii Orizont 2020: un instrument puternic de
atingere a obiectivului privind inovarea și creșterea în Europa.
1.2.        Motive și obiective
pentru înființarea unei întreprinderi comune în domeniul aeronauticii
În prezent, sectorul european al aeronauticii
este unul dintre liderii mondiali în ceea ce privește producția,
crearea locurilor de muncă și exporturile, generând o cifră de
afaceri anuală de peste 100 de miliarde EUR și oferind locuri de
muncă pentru aproximativ 750 000 de persoane. În același
timp, transportul aerian produce 7 % din emisiile totale din sectorul
transporturilor, însumând aproximativ 2 % din totalul emisiilor de CO2
de la nivel mondial.
Creșterea preconizată a traficului
aerian va conduce la creșteri semnificative ale emisiilor în cazul în care
nu sunt adoptate măsuri în acest sens, prin urmare, este urgentă
reducerea drastică a impactului transportului aerian asupra mediului
dacă Europa dorește să atingă obiectivele pachetului
privind clima și energia.
În pofida poziției sale actuale de lider,
industria aeronautică europeană se confruntă din ce în ce mai
frecvent cu o concurență internațională puternică,
sprijinită de sectorul public, din partea competitorilor tradiționali
sau emergenți.
Viitoarea competitivitate
internațională a sectorului și, în consecință,
contribuția acesteia la provocările societale în ceea ce privește
prestarea de servicii, performanțele economice și crearea locurilor
de muncă, va depinde de performanța de mediu și de
eficiența din punctul de vedere al consumului de combustibil a
tehnologiilor sale. Pentru a-și păstra poziția de lider la nivel
mondial, industria aeronautică a UE ar trebui să dezvolte tehnologii
inovatoare eficiente din punctul de vedere al consumului de combustibil și
să furnizeze produse competitive și de calitate înaltă, prin
intermediul unui program paneuropean de cercetare și dezvoltare (C&D)
care să includă toți actorii din lanțul de aprovizionare
și de know-how.
Îmbunătățirea performanței
de mediu a tehnologiilor aeronautice este un proces extrem de complex și
de costisitor, care necesită un angajament pe termen lung în materie de
resurse. Companiile private întâmpină dificultăți în ceea ce
privește mobilizarea resurselor umane și financiare necesare pentru a
înregistra evoluții tehnologice radicale și riscante pentru
viitoarele aeronave, din cauza costurilor și a riscurilor implicate.
Disfuncționalitățile pieței și repercusiunile
economice solicită intervenția publică cu scopul de a sprijini
tranziția de la cercetarea și dezvoltarea precompetitivă la
exploatarea rezultatelor, conducând la produse vandabile.
Sectorul aeronautic are o dimensiune
globală, competențele tehnice necesare nefiind disponibile în
țările individuale. Lanțul tehnic de aprovizionare și de
know-how este foarte extins, implicând o distribuție continuă a
competențelor de la principalele „state aeronautice” la „statele
neaeronautice”, unde există totuși o excelență tehnică
indispensabilă pentru stimularea întregului lanț de aprovizionare.
S-a propus ca noul program Clean Sky să
fie pus în aplicare prin continuarea și utilizarea rezultatelor
întreprinderii comune Clean Sky, cu scopul de a îmbunătăți
impactul tehnologiilor aeronautice europene asupra mediului și de a
securiza viitoarea competitivitate internațională a industriei
aeronautice europene. Inițiativa propusă are drept obiectiv:
1.           să contribuie la finalizarea
activităților de cercetare inițiate în temeiul Regulamentului
(CE) nr. 71/2008 și la punerea în aplicare a Regulamentului (UE) nr.
…/2013 al Parlamentului European și al Consiliului din … 2013 de stabilire
a Programului-cadru Orizont 2020, în special a provocării privind
transportul inteligent, ecologic și integrat din cadrul pilonului privind
provocările societale ... al Deciziei (UE) nr. …/2013/UE [a Consiliului
din … 2013 de stabilire a programului specific Orizont 2020];
2.           să contribuie la atingerea
obiectivelor inițiativei tehnologice comune privind Clean Sky 2, în
special să integreze, să demonstreze și să valideze
tehnologiile capabile:
(a)
să sporească eficiența aeronavelor
din punctul de vedere al consumului de combustibil, reducând, prin urmare,
emisiile de CO2 cu 20 % până la 30 % în raport cu aeronavele „de
ultimă generație” care urmează să fie puse în
funcțiune începând cu 2014;
(b)
să reducă cu 20 % până la 30 %
emisiile de NOx și de zgomot produse de aeronave în raport cu aeronavele
„de ultimă generație” care urmează să fie puse în
funcțiune începând cu 2014.
Obiectivele menționate mai sus vor fi
atinse în beneficiul Europei în general. Beneficiile de mediu au un caracter
transnațional, iar repercusiunile economice ale creșterii sectorului
se vor resimți în comunitatea serviciilor din sectorul de transport aerian
(companii aeriene, aeroporturi) ca întreg.
1.3.        Valorificarea
experienței anterioare
Prezenta propunere se bazează pe
realizările inițiativei tehnologice comune actuale din cadrul celui
de-al șaptelea Program-cadru. Întreprinderea comună Clean Sky a fost
înființată în 2007 ca răspuns la necesitatea de a limita
impactul traficului aerian în creștere asupra mediului și de a reduce
emisiile produse de aeronave. Programul său de cercetare se
concentrează pe obiectivele respective cu termen de execuție în 2017.
Clean Sky a reușit să atragă
participarea intensivă și diversificată a tuturor
părților interesate importante, inclusiv a unui număr
considerabil de IMM-uri. În cadrul programului Clean Sky, 12 lideri (11
industrii importante și o unitate de cercetare), 74 de membri
asociați și peste 450 de parteneri lucrează împreună într-o
serie de domenii tehnologice cu scopul de a aborda obiectivele de mediu și
de a demonstra și valida inovațiile tehnologice necesare în cadrul
unui program definit în comun.
De la înființare, întreprinderea
comună Clean Sky a stimulat cu succes evoluțiile către
îndeplinirea obiectivelor de mediu strategice, lucru confirmat de evaluarea
intermediară a programului. Ea și-a început deja campania de testare
de către demonstratori a fezabilității tehnologice a
rezultatelor cercetării la nivel de subsisteme, iar evaluarea rezultatelor
timpurii ale acesteia indică faptul că obiectivele de mediu vor fi
îndeplinite. După etapa inițială, cadrele juridice, financiare
și de guvernanță și-au demonstrat eficacitatea și
reactivitatea la necesitățile operaționale. Prima evaluare
intermediară desfășurată în 2010 a recunoscut meritele
acesteia și a furnizat o serie de recomandări privind guvernanța
și aspectele tehnice care au fost abordate, conducând la infrastructura
„întreprinderii comune îmbunătățite” care este propusă.
2.           REZULTATELE CONSULTĂRILOR CU
PĂRȚILE INTERESATE ȘI ALE EVALUĂRILOR IMPACTULUI
Regulamentul propus a făcut obiectul unei
evaluări a impactului de către Comisie, care este atașată
la propunere. Evaluarea impactului a analizat diferite opțiuni de punere
în aplicare a parteneriatului public-privat având în vedere necesitatea ca
noile tehnologii să fie pregătite de dezvoltare în momentul
reînnoirii flotei aeriene, care va fi dictată de condițiile de
piață de la nivel mondial. Evaluarea impactului a concluzionat
că opțiunea privind întreprinderea comună
îmbunătățită, care se bazează pe experiența
anterioară a operațiunii actuale privind întreprinderea comună
Clean Sky, reprezintă cea mai bună abordare pentru a atinge
obiectivele menționate în cadrul programului de cercetare și
dezvoltare. Aceasta a fost completată de o serie de consultări
desfășurate în paralel, ale căror rezultate sunt atașate la
documentul privind evaluarea impactului.
În iulie 2012 a fost lansată o consultare
publică, închisă în octombrie 2012, care a furnizat răspunsuri
la o serie de întrebări, în special privind domeniul de aplicare și
structura cea mai adecvată cu scopul de a optimiza îndeplinirea
obiectivelor tehnice: 95 % dintre respondenți au considerat drept
adecvată înființarea unui parteneriat public-privat în sectorul
aeronautic în cadrul programului Orizont 2020. Majoritatea participanților
(89 %) au fost în favoarea sau și‑au manifestat puternic
acordul cu privire la faptul că PPP din sectorul aeronautic ar trebui
să se concentreze pe demonstrarea la scară largă a noilor
tehnologii promițătoare. În plus, cea mai mare parte a
răspunsurilor (41 % favorabile și 33 % extrem de
favorabile) au sprijinit înființarea unei structuri juridice dedicate cu o
guvernanță îmbunătățită și un cadru de
reglementare mai puțin strict.
Propunerea Clean Sky 2 a fost prezentată
părților interesate din cadrul comunității aeronautice la Berlin
Air Show din septembrie 2012. În general, comunitatea a aprobat de timpuriu
abordarea privind extinderea inițiativei Clean Sky cu scopul de a aborda
un nou program de lucru care să valorifice rezultatele programului actual
și care să abordeze noi domenii tehnologice.
Comisia a înființat în iunie 2012 un grup
de experți independenți. Acesta a furnizat un aviz de specialitate cu
privire la conținutul și la relevanța noului program Clean Sky
și a evaluat diferite scenarii viitoare. Avizul său a fost unul
extrem de pozitiv în ceea ce privește abordarea ITC
îmbunătățite.
S-a solicitat în mod specific guvernelor
naționale și grupurilor/asociațiilor de interes să își
prezinte poziția cu privire la înființarea unei întreprinderi comune
Clean Sky 2 ca PPP. Toate documentele de poziție în acest sens au
manifestat un sprijin puternic în favoarea inițiativei și a
opțiunii privind ITC îmbunătățită.
3.           ELEMENTELE JURIDICE ALE PROPUNERII
·
Sinteza acțiunii propuse
Propunerea constă într-un regulament al
Consiliului privind întreprinderea comună Clean Sky 2. Întreprinderea
comună Clean Sky 2 a fost inițial înființată prin
Regulamentul (CE) nr. 71/2008 al Consiliului din 20 decembrie 2007, care
urmează să fie abrogat de la 1 ianuarie 2014.
·
Temeiul juridic
Temeiul juridic al propunerii este articolul
187 din Tratatul privind funcționarea Uniunii Europene.
Se vor aplica normele de participare și
difuzare ale Programului-cadru Orizont 2020. Cu toate acestea, ținând cont
de o necesitate operațională specifică a acestei
inițiative, este necesară o derogare de la aceste norme. Totuși,
această derogare specifică nu este inclusă în prezenta propunere
în acest stadiu, pentru a nu aduce atingere dialogului interinstituțional
privind temeiul juridic sau modalitățile procedurale de adoptare care
ar fi adecvate, care sunt încă în curs de examinare în contextul
lucrărilor legislative referitoare la propunerea Comisiei de regulament al
Parlamentului European și al Consiliului de stabilire a normelor de participare
și difuzare pentru Programul‑cadru pentru cercetare și inovare
Orizont 2020 [COM(2011) 0810 ‑ 2011/0399 (COD)]. Derogarea
specifică va fi introdusă ulterior, ținând cont de rezultatul
dialogului menționat mai sus.
Pentru a atrage IMM-urile,
universitățile, precum și noii veniți către programele
de cercetare europene și pentru a extinde lanțurile de aprovizionare
și de know-how, intensificând totodată contactele și cooperarea
între entitățile mici și integratorii de mari dimensiuni,
derogarea va stabili că condiția minimă pentru participarea la
cererile de propuneri lansate de întreprinderea comună Clean Sky 2 va fi,
în mod sistematic, participarea unei singure entități juridice
stabilite într-un stat membru sau într-o țară asociată.
·
Subsidiaritate și proporționalitate
Obiectivele propunerii nu pot fi atinse în mod
suficient prin intermediul programelor naționale deoarece amploarea
provocării depășește capacitatea statelor membre de a
acționa pe cont propriu. Există diferențe semnificative între
programele naționale. Fragmentarea și suprapunerea ocazională a
acestora necesită luarea de acțiuni mai eficiente la nivelul Uniunii
Europene. Concentrarea și coordonarea eforturilor în materie de cercetare
și dezvoltare la nivelul UE prezintă mai multe șanse de
reușită având în vedere caracterul transnațional al
infrastructurii și al tehnologiilor care urmează să fie
dezvoltate, precum și necesitatea de a realiza un volum suficient de
resurse. Implicarea Uniunii Europene va contribui la raționalizarea
programelor de cercetare și va asigura interoperabilitatea sistemelor
dezvoltate, nu doar prin intermediul cercetării prenormative comune în
sprijinul elaborării standardelor, ci și prin intermediul
standardizării de facto care va rezulta în urma cooperării
strânse în materie de cercetare și a proiectelor de demonstrație
transnaționale. Standardizarea va deschide o piață mai
largă și va promova concurența. Domeniul de aplicare a
propunerii ar trebui să încurajeze statele individuale să
urmărească inițiative complementare la nivel național, în
spiritul reconsolidării Spațiului european de cercetare.
Într-adevăr, ITC intenționează să aibă un efect de
levier asupra programelor naționale și regionale respective cu scopul
de a beneficia la maximum de eforturile combinate.
În conformitate cu principiul
proporționalității, dispozițiile prezentului regulament nu
depășesc ceea ce este necesar pentru a atinge obiectivele respective.
·
Alegerea instrumentului
Instrumentul propus: regulament.
Alte mijloace nu ar fi adecvate din
următorul motiv:
Înființarea unei întreprinderi care
implică participarea Uniunii necesită adoptarea unui regulament al
Consiliului.
4.           IMPLICAȚII BUGETARE
Fișa financiară legislativă
atașată la prezentul regulament stabilește implicațiile
bugetare orientative. Valoarea maximă a contribuției UE (inclusiv
contribuția AELS) este de 1,8 miliarde EUR[1] în
prețuri curente. Această contribuție va proveni din bugetul
alocat Direcției Generale Cercetare și Inovare pentru punerea în
aplicare a Programului-cadru pentru cercetare și inovare
Orizont 2020, în temeiul provocării privind transportul inteligent,
ecologic și integrat din cadrul pilonului privind provocările
societale. Valoarea maximă a contribuției Uniunii prevăzute
pentru costurile operaționale este de 1 760 de milioane EUR. Valoarea
maximă a contribuției Uniunii prevăzute pentru costurile de
funcționare este de 40 de milioane EUR.
2013/0244 (NLE)
Propunere de
REGULAMENT AL CONSILIULUI
privind întreprinderea comună Clean Sky
2
(Text cu relevanță pentru SEE)
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 187 și articolul
188 primul paragraf,
având în vedere propunerea Comisiei Europene,
având în vedere avizul Parlamentului European[2],
având în vedere avizul Comitetului Economic
și Social European[3],
întrucât:
(1)       Parteneriatele public-privat
sub forma inițiativelor tehnologice comune au fost prevăzute
inițial în Decizia nr. 1982/2006/CE a Parlamentului European și a
Consiliului din 18 decembrie 2006 privind al șaptelea program-cadru al
Comunității Europene pentru activități de cercetare, de
dezvoltare tehnologică și demonstrative (2007-2013)[4].
(2)       Decizia 2006/971/CE a
Consiliului din 19 decembrie 2006 privind programul specific „Cooperare” de
punere în aplicare a celui de-al șaptelea Program-cadru al
Comunității Europene pentru activități de cercetare, de
dezvoltare tehnologică și demonstrative (2007-2013)[5] a identificat parteneriatele
public-privat specifice care ar trebui sprijinite, inclusiv un parteneriat
public-privat în domeniul specific al inițiativei tehnologice comune Clean
Sky.
(3)       Strategia Europa 2020[6] subliniază necesitatea de
dezvoltare a unor condiții favorabile de investiții în
cunoaștere și inovare cu scopul de a atinge o creștere
inteligentă, durabilă și favorabilă incluziunii în cadrul
Uniunii. Atât Parlamentul European, cât și Consiliul au aprobat strategia
în cauză.
(4)       Regulamentul (UE) nr. …/2013
al Parlamentului European și al Consiliului din … 2013 de stabilire a
Programului-cadru pentru cercetare și inovare Orizont 2020 (2014‑2020)[7] vizează să
atingă un impact mai mare asupra cercetării și inovării
prin combinarea mijloacelor financiare ale Programului-cadru Orizont 2020
și a fondurilor din sectorul privat în cadrul parteneriatelor public-privat,
în domeniile esențiale în care cercetarea și inovarea pot contribui
la atingerea obiectivelor mai largi ale Uniunii în materie de competitivitate
și la abordarea provocărilor societale. Implicarea Uniunii în cadrul
parteneriatelor respective poate lua forma contribuțiilor financiare la
înființarea întreprinderilor comune în conformitate cu articolul 187 din
tratat, în temeiul Deciziei nr. 1982/2006/CE.
(5)       În conformitate cu Decizia
(UE) nr. …/2013 a Consiliului din … 2013 privind stabilirea programului specific
de punere în aplicare a „Orizont 2020” (2014-2020)[8], ar trebui acordat un ajutor
suplimentar întreprinderilor comune înființate în temeiul Deciziei nr.
1982/2006/CE, în conformitate cu condițiile specificate în Decizia (UE)
nr. …/2013.
(6)       Întreprinderea comună
Clean Sky, înființată în temeiul Regulamentului (CE) nr. 71/2008
al Consiliului din 20 decembrie 2007 privind înființarea întreprinderii
comune Clean Sky[9],
își îndeplinește obiectivele de stimulare a noii cercetări în
cadrul unui parteneriat public-privat care permite cooperarea pe termen lung
între părțile interesate din sectorul european al aeronauticii.
Întreprinderile mici și mijlocii (IMM-uri) au contribuit în mod
semnificativ la întreprinderea comună Clean Sky, aproximativ 40% din bugetul
destinat cererilor de propuneri fiind alocat acestora. Evaluarea
intermediară[10]
a întreprinderii comune Clean Sky a indicat faptul că aceasta
stimulează cu succes evoluțiile în vederea atingerii obiectivelor de
mediu. În plus, aceasta s-a dovedit a fi un real succes în ceea ce
privește atragerea participării intensive și diversificate a
tuturor industriilor importante de la nivelul Uniunii și a unui număr
semnificativ de IMM-uri. Acest lucru a condus la noi colaborări și la participarea
unor noi organizații. Prin urmare, domeniul său de cercetare ar
trebui să fie sprijinit în continuare în vederea îndeplinirii obiectivelor
sale prevăzute la articolul 2 din prezentul regulament.
(7)       De asemenea, sprijinul
continuu acordat programului de cercetare Clean Sky ar trebui să ia în
considerare experiența dobândită în urma operațiunilor efectuate
de către întreprinderea comună Clean Sky, inclusiv rezultatele
evaluării intermediare a acesteia și recomandările părților
interesate[11].
Acest sprijin ar trebui pus în aplicare prin intermediul unei structuri și
a unor norme care să corespundă într-o mai mare măsură
necesităților, cu scopul de a spori eficiența și de a
asigura simplificarea. În acest scop, întreprinderea comună Clean Sky 2 ar
trebui să adopte norme financiare specifice necesităților sale,
în conformitate cu dispozițiile articolului 209 din Regulamentul (UE,
Euratom) nr. 966/2012 al Parlamentului European și al Consiliului din 25
octombrie 2012 privind normele financiare aplicabile bugetului general al
Uniunii[12].
(8)       Membrii privați ai
întreprinderii comune Clean Sky și-au exprimat în scris acordul cu privire
la o mai bună adaptare a structurii activităților de cercetare
din domeniul întreprinderii comune Clean Sky la natura parteneriatului public-privat.
Este oportun ca membrii privați ai întreprinderii comune Clean Sky 2
să accepte statutul prevăzut în anexa I la prezentul regulament prin
intermediul unei scrisori de susținere.
(9)       În vederea atingerii
obiectivelor stabilite, întreprinderea comună Clean Sky 2 ar trebui
să ofere sprijin financiar, în special sub formă de granturi,
membrilor și participanților în urma cererilor de propuneri deschise
și competitive.
(10)     Contribuțiile din partea
membrilor privați nu ar trebui limitate numai la costurile administrative
ale întreprinderii comune Clean Sky 2 și la cofinanțarea
necesară pentru desfășurarea acțiunilor de cercetare
și inovare sprijinite de către întreprinderea comună Clean Sky
2.
(11)     De asemenea,
contribuțiile acestora ar trebui să facă referire la activitățile
suplimentare care trebuie întreprinse de către membrii privați,
astfel cum se specifică într-un plan de activități suplimentare;
pentru a obține o viziune corespunzătoare asupra efectului de levier,
activitățile suplimentare respective ar trebui să reprezinte
contribuții la inițiativa tehnologică comună Clean Sky în
ansamblul său.
(12)     Participarea la acțiunile
indirecte finanțate de întreprinderea comună Clean Sky 2 ar trebui
să respecte dispozițiile Regulamentului (UE) nr. … /2013 al Parlamentului
European și al Consiliului din … 2013 de stabilire a normelor de
participare și difuzare pentru Programul-cadru pentru cercetare și
inovare Orizont 2020 (2014‑2020)[13].

(13)     Contribuția
financiară a Uniunii ar trebui gestionată în conformitate cu principiul
bunei gestiuni financiare și cu normele privind gestiunea indirectă
prevăzute în Regulamentul (UE, Euratom) nr. 966/2012 și în
Regulamentul delegat (UE) nr. 1268/2012 al Comisiei din 29 octombrie 2012
privind normele de aplicare a Regulamentului (UE, Euratom) nr. 966/2012[14].
(14)     Auditurile beneficiarilor
fondurilor Uniunii în temeiul prezentului regulament ar trebui efectuate astfel
încât să se reducă sarcina administrativă, în conformitate cu
dispozițiile Regulamentului (UE) nr. …/2013 [Programul-cadru Orizont
2020].
(15)     Interesele financiare ale
Uniunii și ale celorlalți membri ai întreprinderii comune Clean Sky 2
ar trebui să fie protejate prin măsuri corespunzătoare pe tot
parcursul ciclului de cheltuieli, inclusiv prin prevenirea, detectarea și investigarea
neregularităților, prin recuperarea fondurilor pierdute, plătite
sau utilizate incorect și, după caz, prin sancțiunile
administrative și financiare, în conformitate cu dispozițiile
Regulamentului (UE, Euratom) nr. 966/2012.
(16)     Competențele exercitate
de auditorul intern al Comisiei asupra întreprinderii comune Clean Sky 2 ar
trebui să fie identice cu cele exercitate asupra Comisiei.
(17)     În conformitate cu articolul
287 alineatul (1) din tratat, actul constitutiv al organismelor, birourilor sau
agențiilor înființate de Uniune poate exclude examinarea de
către Curtea de Conturi a tuturor conturilor de venituri și
cheltuieli aparținând organismelor, birourilor sau agențiilor
respective. În conformitate cu articolul 60 alineatul (5) din Regulamentul (UE,
Euratom) nr. 966/2012, conturile organismelor înființate în temeiul
articolului 209 din Regulamentul (UE, Euratom) nr. 966/2012 trebuie examinate
de către un organism de audit independent care va furniza, printre altele,
un aviz privind fiabilitatea conturilor, precum și privind legalitatea
și regularitatea tranzacțiilor subiacente. Evitarea unei duble
examinări a conturilor justifică neexaminarea conturilor
întreprinderii comune Clean Sky 2 de către Curtea de Conturi.
(18)     În vederea punerii în aplicare
a asistenței financiare a Uniunii în cazul acțiunilor de mare
anvergură desfășurate pe parcursul mai multor ani, este indicat
să se permită o împărțire în mai multe tranșe anuale a
angajamentelor bugetare multianuale ale Uniunii și ale întreprinderii
comune Clean Sky 2. Angajamentele care obligă Uniunea și
întreprinderea comună Clean Sky 2 pe termen lung ar trebui să
facă posibilă reducerea incertitudinilor legate de finalizarea unor
astfel de acțiuni de mare anvergură.
(19)     În conformitate cu principiile
subsidiarității și proporționalității
prevăzute la articolul 5 din Tratatul privind Uniunea Europeană,
obiectivele întreprinderii comune Clean Sky 2 cu privire la consolidarea
cercetării și a inovării în sectorul industrial la nivelul
Uniunii nu pot fi atinse în mod suficient de către statele membre. Prin
urmare, pentru a se evita dublarea eforturilor, menținând masa
critică și garantând utilizarea finanțării publice în cel
mai bun mod posibil, acestea pot fi atinse într-o mai mare măsură la
nivelul Uniunii; prezentul regulament se limitează la minimul necesar
pentru atingerea obiectivelor respective și nu depășește
ceea ce este necesar în acest sens.
(20)     Întreprinderea comună
Clean Sky va funcționa până la 31 decembrie 2017. Întreprinderea
comună Clean Sky 2 ar trebui să ofere în continuare
asistență programului de cercetare Clean Sky prin extinderea
domeniului de aplicare a activităților pe baza unui set de norme
modificat. Tranziția de la întreprinderea comună Clean Sky la
întreprinderea comună Clean Sky 2 ar trebui aliniată și
sincronizată la tranziția de la cel de-al șaptelea program-cadru
la programul-cadru Orizont 2020 cu scopul de a se garanta utilizarea
optimă a finanțării disponibile pentru cercetare. Pentru a se
asigura certitudinea și claritatea juridică, Regulamentul (CE)
nr. 71/2008 al Consiliului ar trebui, prin urmare, să fie abrogat
și să fie prevăzute dispoziții tranzitorii.
ADOPTĂ PREZENTUL REGULAMENT:
Articolul 1
Înființare
1.           În vederea punerii în
aplicare a inițiativei tehnologice comune în sectorul aeronauticii, o
întreprindere comună în sensul articolului 187 din tratat (denumită
în continuare „întreprinderea comună Clean Sky 2”) este
înființată pentru perioada cuprinsă între 1 ianuarie 2014
și 31 decembrie 2024.
2.           Întreprinderea comună
Clean Sky 2 se substituie și îi succedă întreprinderii comune Clean
Sky, astfel cum a fost înființată prin Regulamentul (CE) nr. 71/2008
al Consiliului.
3.           Întreprinderea comună
Clean Sky 2 reprezintă un organism căruia i s-a încredințat
punerea în aplicare a unui parteneriat public-privat, în sensul articolului 209
din Regulamentul (UE, Euratom) nr. 966/2012 al Parlamentului European și
al Consiliului[15].
4.           Întreprinderea comună
Clean Sky 2 are personalitate juridică. Aceasta beneficiază, în
fiecare stat membru, de cea mai mare capacitate juridică acordată
persoanelor juridice în temeiul legislației statului în cauză, putând
obține sau dispune de bunuri mobile și imobile. De asemenea, aceasta
poate lua parte la proceduri juridice.
5.           Sediul întreprinderii comune
Clean Sky 2 se află în Bruxelles, Belgia.
6.           Statutul întreprinderii
comune Clean Sky 2 este prevăzut în anexa I.
Articolul 2
Obiective
Întreprinderea comună Clean Sky 2 are
următoarele obiective:
1.           să contribuie la
finalizarea activităților de cercetare inițiate în temeiul
Regulamentului (CE) nr. 71/2008 și la punerea în aplicare a Regulamentului
(UE) nr. …/2013 al Parlamentului European și al Consiliului din … 2013 de
stabilire a Programului-cadru Orizont 2020, în special a provocării privind
transportul inteligent, ecologic și integrat din cadrul pilonului privind
provocările societale ... al Deciziei (UE) nr. …/2013/UE [a Consiliului
din … 2013 de stabilire a programului specific Orizont 2020];
2.           să contribuie la
atingerea obiectivelor inițiativei tehnologice comune privind Clean Sky 2,
în special să integreze, să demonstreze și să valideze
tehnologiile capabile:
(a)
să sporească eficiența aeronavelor
din punctul de vedere al consumului de combustibil, reducând, prin urmare,
emisiile de CO2 cu 20 % până la 30 % în raport cu aeronavele „de
ultimă generație” care urmează să fie puse în
funcțiune începând cu 2014;
(b)
să reducă cu 20 % până la 30 %
emisiile de NOx și de zgomot produse de aeronave în raport cu aeronavele
„de ultimă generație” care urmează să fie puse în
funcțiune începând cu 2014.
Articolul 3
Contribuția financiară a Uniunii
1.           Contribuția maximă
a Uniunii, inclusiv creditele AELS, la întreprinderea comună Clean Sky 2,
menită să acopere costurile administrative și operaționale,
este de 1,8 miliarde EUR. Contribuția este plătită din
creditele bugetului general al Uniunii alocat programului specific de punere în
aplicare a Programului-cadru Orizont 2020, în conformitate cu articolul 58
alineatul (1) litera (c) punctul (iv), articolul 60 și articolul 61 din
Regulamentul (UE, Euratom) nr. 966/2012 pentru organismele menționate la
articolul 209 din regulamentul respectiv.
2.           Aranjamentele privind
contribuția financiară a Uniunii sunt stabilite în cadrul unui acord
de delegare și al unor acorduri anuale de transfer de fonduri care trebuie
încheiate între Comisie, în numele Uniunii, și întreprinderea comună
Clean Sky 2.
3.           Acordul de delegare
menționat la alineatul (2) reglementează aspectele prevăzute la
articolul 58 alineatul (3), articolul 60 și articolul 61 din Regulamentul
(UE, Euratom) nr. 966/2012 și la articolul 40 din Regulamentul delegat
(UE) nr. 1268/2012 al Comisiei, precum și, printre altele,
următoarele:
(a)
cerințele privind contribuția
întreprinderii comune Clean Sky 2 la indicatorii relevanți de
performanță menționați în anexa II la Decizia nr. …/UE
[Programul specific de punere în aplicare a Programului-cadru Orizont 2020];
(b)
cerințele privind contribuția
întreprinderii comune Clean Sky 2 în vederea monitorizării menționate
în anexa III la Decizia nr. …/UE [Programul specific de punere în aplicare a
Programului-cadru Orizont 2020];
(c)
indicatorii specifici de performanță
referitori la funcționarea întreprinderii comune Clean Sky 2;
(d)
aranjamentele privind furnizarea datelor necesare
pentru a garanta capacitatea Comisiei de a-și îndeplini obligațiile
în materie de difuzare și raportare;
(e)
utilizarea și modificările resurselor
umane, în special recrutarea per grupă de funcții, grad și
categorie, exercițiul de reclasificare și orice modificări ale
numărului de angajați.
Articolul 4
Contribuțiile membrilor alții decât Uniunea
1.           Membrii întreprinderii comune
Clean Sky 2 alții decât Uniunea se asigură că
entitățile lor afiliate aduc o contribuție totală de cel
puțin 2,25 miliarde EUR pe parcursul perioadei definite la articolul 1.
2.           Contribuția
menționată la alineatul (1) constă în:
(a)
contribuții aduse întreprinderii comune Clean
Sky 2, astfel cum se prevede la clauza 15 alineatul (2) și la clauza 15
alineatul (3) litera (b) din statutul prevăzut în anexa I.
(b)
contribuții în natură de cel puțin
990 de milioane EUR pe parcursul perioadei definite la articolul 1 din partea
membrilor, alții decât Uniunea, sau a entităților lor afiliate,
constând în costurile suportate de aceștia în legătură cu
punerea în aplicare a activităților suplimentare din afara planului
de lucru al întreprinderii comune Clean Sky 2 care contribuie la îndeplinirea
obiectivelor inițiativei tehnologice comune Clean Sky. Alte programe de
finanțare ale Uniunii pot finanța aceste costuri în conformitate cu
normele și procedurile aplicabile. În astfel de cazuri, finanțarea
Uniunii nu înlocuiește contribuțiile în natură ale membrilor,
alții decât Uniunea, sau ale entităților lor afiliate.
Costurile menționate la litera (b) nu sunt
eligibile pentru asistență financiară din partea întreprinderii
comune Clean Sky 2. Activitățile corespunzătoare sunt stabilite
în cadrul unui plan de activități suplimentare care indică
valoarea estimată a contribuțiilor respective.
3.           Membrii întreprinderii comune
Clean Sky 2 alții decât Uniunea raportează anual, până la data
de 31 ianuarie, Consiliului de conducere al întreprinderii comune Clean Sky 2
valoarea contribuțiilor menționate la alineatul (2) pentru fiecare
exercițiu financiar anterior.
4.           În vederea evaluării
contribuțiilor menționate la alineatul (2) litera (b) și la
clauza 15 alineatul (3) litera (b) din statutul prevăzut în anexa I,
costurile sunt stabilite în conformitate cu practicile contabile uzuale privind
costurile ale entităților în cauză, cu standardele contabile
aplicabile în țara în care este stabilită entitatea respectivă
și cu standardele contabile internaționale/standardele
internaționale de raportare financiară aplicabile. Costurile sunt
certificate de către un auditor extern independent numit de către
entitatea în cauză. Evaluarea contribuțiilor este verificată de
întreprinderea comună Clean Sky 2. În caz de incertitudini persistente, ea
poate fi supusă unui audit de către întreprinderea comună Clean
Sky 2
5.           Comisia poate încheia, reduce
în mod proporțional sau suspenda contribuția financiară a
Uniunii la întreprinderea comună Clean Sky 2 sau poate declanșa
procedura de lichidare menționată la clauza 24 alineatul (2) din
statutul prevăzut în anexa I în cazul în care membrii respectivi sau entitățile
lor afiliate nu participă sau participă doar parțial ori prea
târziu la contribuțiile menționate la alineatul (2).
Articolul 5
Normele financiare
Întreprinderea comună Clean Sky 2
își adoptă normele financiare specifice în conformitate cu articolul
209 din Regulamentul (UE, Euratom) nr. 966/2012 și cu dispozițiile
Regulamentului (UE) nr. … [Regulamentul delegat privind modelul de regulament
financiar pentru PPP].
Articolul 6
Personalul
1.           Statutul funcționarilor
și Regimul aplicabil celorlalți agenți ai Uniunii Europene,
astfel cum sunt prevăzute în Regulamentul (CEE, Euratom, CECO) nr. 259/68
al Consiliului[16],
precum și normele adoptate pe baza acordului dintre instituțiile
Uniunii în vederea punerii în aplicare a Statutului funcționarilor și
a Regimului aplicabil celorlalți agenți se aplică personalului
angajat de către întreprinderea comună Clean Sky 2.
2.           Consiliul de conducere
exercită, în legătură cu personalul întreprinderii comune Clean
Sky 2, competențele conferite autorității de numire prin
Statutul funcționarilor și autorității împuternicite
să încheie contracte de muncă prin Regimul aplicabil celorlalți
agenți (denumite în continuare „competențele autorității de
numire”).
Consiliul de conducere adoptă, în
conformitate cu articolul 110 din Statutul funcționarilor, o decizie
bazată pe articolul 2 alineatul (1) din Statutul funcționarilor
și pe articolul 6 din Regimul aplicabil celorlalți agenți,
delegând competențele relevante ale autorității de numire
directorului executiv și definind condițiile în care poate fi
suspendată delegarea competențelor respective. Directorul executiv
este autorizat să subdelege competențele respective.
În cazul în care anumite circumstanțe
excepționale impun acest lucru, Consiliul de conducere poate decide
să suspende temporar delegarea competențelor autorității de
numire directorului executiv și subdelegarea competențelor respective
de către acesta din urmă și să le exercite pe cont propriu
sau să le delege unuia dintre membrii săi sau unui membru al
personalului întreprinderii comune altul decât directorul executiv.
3.           Consiliul de conducere
adoptă normele de punere în aplicare a Statutului funcționarilor
și a Regimului aplicabil celorlalți agenți în conformitate cu
articolul 110 din Statutul funcționarilor.
4.           Resursele de personal sunt
stabilite pe baza schemei de stabilire a personalului a întreprinderii comune
Clean Sky 2, indicând numărul de posturi temporare pentru fiecare
grupă de funcții și grad, precum și numărul de agenți
contractuali exprimat în echivalent normă întreagă, în conformitate
cu bugetul său anual.
5.           Personalul întreprinderii
comune Clean Sky 2 este format din agenți temporari și din
agenți contractuali.
6.           Toate cheltuielile de
personal sunt suportate de întreprinderea comună Clean Sky 2.
Articolul 7
Experții naționali detașați și stagiarii
1.           Întreprinderea comună
Clean Sky 2 poate utiliza experți naționali detașați
și stagiari care nu au fost angajați de către întreprinderea
comună. Numărul experților naționali detașați exprimat
în echivalent normă întreagă se adaugă la informațiile
privind personalul, astfel cum se prevede la articolul 6 alineatul (4) din
prezentul regulament, în conformitate cu bugetul anual.
2.           Consiliul de conducere
adoptă o decizie care prevede normele privind detașarea
experților naționali în favoarea întreprinderii comune Clean Sky 2
și utilizarea stagiarilor.
Articolul 8
Privilegii și imunități
Protocolul privind privilegiile și
imunitățile Uniunii se aplică întreprinderii comune Clean
Sky 2 și personalului acesteia.
Articolul 9
Răspunderea întreprinderii comune Clean Sky 2
1.           Răspunderea
contractuală a întreprinderii comune Clean Sky 2 este reglementată de
dispozițiile contractuale și de legislația aplicabilă
acordului, deciziei sau contractului în cauză.
2.           În cazul răspunderii
extracontractuale, în conformitate cu principiile generale comune
legislațiilor statelor membre, întreprinderea comună Clean Sky 2
acordă despăgubiri pentru toate prejudiciile provocate de personalul
său în exercițiul funcțiunii.
3.           Orice plată
efectuată de întreprinderea comună Clean Sky 2 destinată să
acopere răspunderea menționată la alineatele (1) și (2),
precum și costurile și cheltuielile aferente sunt considerate
cheltuieli ale întreprinderii comune Clean Sky 2 și sunt suportate din
resursele acesteia.
4.           Întreprinderea comună
Clean Sky 2 este singura responsabilă pentru îndeplinirea
obligațiilor sale.
Articolul 10
Competența Curții de Justiție și dreptul aplicabil
1.           Curtea de Justiție este
competentă în temeiul condițiilor prevăzute în tratat, precum
și în următoarele cazuri:
(a)
în ceea ce privește orice litigiu dintre
membri referitor la obiectul prezentului regulament;
(b)
în temeiul oricărei clauze de arbitraj
prevăzute în acordurile, deciziile sau contractele încheiate de
întreprinderea comună Clean Sky 2;
(c)
în ceea ce privește litigiile referitoare la
despăgubiri pentru prejudiciile cauzate de personalul întreprinderii
comune Clean Sky 2 în exercițiul funcțiunii;
(d)
în ceea ce privește litigiile dintre
întreprinderea comună Clean Sky 2 și personalul său în limitele
și condițiile prevăzute în Statutul funcționarilor și
în Regimul aplicabil celorlalți agenți ai Uniunii Europene.
2.           Pentru orice aspect care nu
este reglementat de prezentul regulament sau de alte acte cu putere de lege ale
Uniunii se aplică legislația statului în care se află sediul
întreprinderii comune Clean Sky 2.
Articolul 11
Evaluare
1.           Comisia efectuează o
evaluare intermediară a întreprinderii comune Clean Sky 2 până la 31
decembrie 2017. Comisia trimite concluziile evaluării și
observațiile sale Parlamentului European și Consiliului până la
30 iunie 2018.
2.           Pe baza concluziilor
evaluării intermediare menționate la alineatul (1), Comisia poate
acționa în conformitate cu articolul 4 alineatul (5) sau poate adopta alte
acțiuni corespunzătoare.
3.           În termen de șase luni
de la lichidarea întreprinderii comune Clean Sky 2, însă nu mai târziu de
doi ani după declanșarea procedurii de lichidare menționate la
clauza 24 din statutul prevăzut în anexa I, Comisia efectuează o
evaluare finală a întreprinderii comune Clean Sky 2. Rezultatele
evaluării finale sunt trimise Parlamentului European și Consiliului.
Articolul 12
Descărcare
1.           Descărcarea de gestiune
pentru execuția bugetului privind contribuția Uniunii la
întreprinderea comună Clean Sky 2 face parte din descărcarea
autorizată de Parlamentul European, la recomandarea Consiliului, în
favoarea Comisiei, în conformitate cu procedura prevăzută la
articolul 319 din tratat.
2.           Întreprinderea comună
Clean Sky 2 cooperează în totalitate cu instituțiile implicate în
cadrul procedurii de descărcare și furnizează, după caz,
orice informații suplimentare necesare. În acest context, întreprinderii
comune Clean Sky 2 i se poate solicita să fie reprezentată în cadrul
reuniunilor cu instituțiile sau cu organismele în cauză și
să asiste ordonatorul de credite delegat de Comisie.
Articolul 13
Audituri ex-post
1.           Auditurile ex-post ale
cheltuielilor privind acțiunile indirecte sunt efectuate de întreprinderea
comună Clean Sky 2 în conformitate cu articolul 23 din Regulamentul (UE)
nr. … [Programul-cadru Orizont 2020], în cadrul acțiunilor indirecte ale
Programului‑cadru Orizont 2020.
2.           În vederea asigurării
coerenței, Comisia poate decide să efectueze auditurile
menționate la alineatul (1).
Articolul 14
Protecția intereselor financiare ale membrilor
1.           Fără a aduce
atingere clauzei 20 alineatul (4) din statutul prevăzut în anexa I,
întreprinderea comună Clean Sky 2 acordă personalului Comisiei
și altor persoane autorizate de către aceasta, precum și
Curții de Conturi, drept de acces la siturile și sediul său,
precum și la toate informațiile, inclusiv la informațiile în
format electronic necesare pentru efectuarea auditurilor.
2.           Oficiul European de
Luptă Antifraudă (OLAF) poate efectua investigații, inclusiv
controale și inspecții la fața locului, în conformitate cu
dispozițiile și cu procedurile prevăzute în Regulamentul (CE)
nr. 1073/1999 al Parlamentului European și al Consiliului din 25 mai 1999
privind investigațiile efectuate de Oficiul European de Luptă
Antifraudă (OLAF)[17]
și în Regulamentul (Euratom, CE) nr. 2185/96 al Consiliului din 11
noiembrie 1996 privind controalele și inspecțiile la fața
locului efectuate de Comisie în scopul protejării intereselor financiare
ale Comunităților Europene împotriva fraudei și a altor abateri[18], în vederea stabilirii unor
eventuale cazuri de fraudă, corupție sau alte activități
ilegale care afectează interesele financiare ale Uniunii în
legătură cu un acord, o decizie sau un contract finanțat în
temeiul prezentului regulament.
3.           Fără a aduce
atingere alineatelor (1) și (2), contractele, acordurile și deciziile
care rezultă din punerea în aplicare a prezentului regulament conțin
dispoziții care împuternicesc în mod expres Comisia, întreprinderea
comună Clean Sky 2, Curtea de Conturi și OLAF să efectueze
astfel de audituri și investigații în conformitate cu
competențele lor respective.
4.           Întreprinderea comună
Clean Sky 2 se asigură că interesele financiare ale membrilor
săi sunt protejate în mod corespunzător prin efectuarea sau
solicitarea unor controale interne și externe adecvate.
5.           Întreprinderea comună
Clean Sky 2 aderă la Acordul interinstituțional din
25 mai 1999 dintre Parlamentul European, Consiliu și Comisie
privind investigațiile interne efectuate de OLAF[19]. Întreprinderea comună
Clean Sky 2 adoptă măsurile necesare pentru a facilita efectuarea
investigațiilor interne conduse de OLAF.
Articolul 15
Confidențialitate
Fără a aduce atingere articolului
16, întreprinderea comună Clean Sky 2 asigură protecția informațiilor
sensibile a căror divulgare ar putea dăuna intereselor membrilor
săi sau ale participanților la activitățile întreprinderii
comune Clean Sky 2.
Articolul 16
Transparență
1.           Regulamentul (CE) nr.
1049/2001 al Parlamentului European și al Consiliului privind accesul
public la documentele Parlamentului European, ale Consiliului și ale
Comisiei[20]
se aplică documentelor deținute de întreprinderea comună Clean
Sky 2.
2.           Consiliul de conducere poate
adopta modalități practice de punere în aplicare a Regulamentului
(CE) nr. 1049/2001.
3.           Fără a aduce
atingere articolului 10, deciziile adoptate de întreprinderea comună Clean
Sky 2 în conformitate cu articolul 8 din Regulamentul (CE) nr. 1049/2001 pot
face obiectul unei plângeri pe lângă Ombudsman, în temeiul condițiilor
prevăzute la articolul 228 din tratat.
4.           Întreprinderea comună
Clean Sky 2 adoptă modalitățile practice de punere în aplicare a
Regulamentului (CE) nr. 1367/2006 al Parlamentului European și al
Consiliului din 6 septembrie 2006 privind aplicarea, pentru instituțiile
și organismele comunitare, a dispozițiilor Convenției de la
Aarhus privind accesul la informație, participarea publicului la luarea
deciziilor și accesul la justiție în domeniul mediului[21].
Articolul 17
Norme de participare și difuzare
Regulamentul (UE) nr. … [Norme de participare
și difuzare în cadrul Orizont 2020] se aplică acțiunilor
finanțate de întreprinderea comună Clean Sky 2. În conformitate cu
dispozițiile regulamentului respectiv, întreprinderea comună Clean
Sky 2 este considerată un organism de finanțare și
furnizează asistență financiară acțiunilor indirecte
menționate la clauza 2 din statutul prevăzut în anexa I.
Articolul 18
Sprijinul din partea statului gazdă
Între întreprinderea comună Clean Sky 2
și statul în care se află sediul acesteia poate fi încheiat un acord
administrativ referitor la privilegii și imunități, precum
și la alte tipuri de sprijin care urmează să fie furnizate de
către statul respectiv întreprinderii comune Clean Sky 2.
Articolul 19
Abrogare și dispoziții tranzitorii
1.           Regulamentul (CE) nr. 71/2008
se abrogă cu efect de la 1 ianuarie 2014.
2.           Fără a aduce
atingere alineatului (1), acțiunile inițiate în temeiul
Regulamentului (CE) nr. 71/2008 și obligațiile financiare referitoare
la acțiunile respective sunt în continuare reglementate de regulamentul
respectiv până la momentul finalizării acestora.
Acțiunile care decurg din cererile de
propuneri prevăzute în planurile anuale de punere în aplicare adoptate în
temeiul Regulamentului (CE) nr. 71/2008 sunt considerate, de asemenea,
acțiuni inițiate în temeiul regulamentului respectiv.
Evaluarea intermediară menționată
la articolul 11 alineatul (1) include o evaluare finală a
operațiunilor întreprinderii comune Clean Sky în temeiul Regulamentului
(CE) nr. 71/2008.
3.           Prezentul regulament nu
afectează drepturile și obligațiile personalului angajat în
temeiul Regulamentului (CE) nr. 71/2008.
Contractele de muncă ale personalului
menționat la primul paragraf pot fi reînnoite în temeiul prezentului
regulament, în conformitate cu Statutul funcționarilor.
În special, directorul executiv numit în temeiul
Regulamentului (CE) nr. 71/2008 este însărcinat, pentru restul mandatului,
cu funcțiile directorului executiv menționate în prezentul regulament
începând de la 1 ianuarie 2014. Celelalte condiții contractuale rămân
neschimbate.
4.           Cu excepția cazului în
care membrii convin altfel, în conformitate cu dispozițiile Regulamentului
(CE) nr. 71/2008, toate drepturile și obligațiile, inclusiv activele,
datoriile sau pasivele membrilor, menționate în regulamentul respectiv,
sunt transferate membrilor în conformitate cu dispozițiile prezentului
regulament.
5.           În temeiul Regulamentului
(CE) nr. 71/2008, orice credite neutilizate sunt transferate întreprinderii
comune Clean Sky 2.
Articolul 20
Intrarea în vigoare
Prezentul regulament intră în vigoare în
a douăzecea zi de la data publicării în Jurnalul Oficial al
Uniunii Europene.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
                                                                       Pentru
Consiliu
                                                                       Președintele
ANEXA 1 – STATUTUL ÎNTREPRINDERII COMUNE
CLEAN SKY 2
1- Definiții
(a)
„asociat” înseamnă o entitate juridică
care a fost selectată în temeiul Regulamentului (CE) nr. 71/2008 și
care a acceptat prezentul statut prin semnarea unei scrisori de susținere
și a cărei participare ia sfârșit odată cu încheierea
acțiunilor inițiate în temeiul Regulamentului (CE) nr. 71/2008 în
care a fost implicată, cel mai târziu până la 31 decembrie 2017;
(b)
„partener de bază” înseamnă o entitate
juridică care participă în cadrul unui DTI, al unei IADP sau al
activităților transversale, care a fost selectat în urma cererii
prevăzute la clauza 4 alineatul (2) și care a acceptat prezentul statut
prin semnarea unei scrisori de susținere;
(c)
„IADP” înseamnă una dintre platformele
inovatoare de demonstrație în domeniul aviației menționate la
clauza 11;
(d)
„DTI” înseamnă demonstratorul tehnologic
integrat menționat la clauza 11;
(e)
„responsabil” înseamnă un coresponsabil al
unor DTI, IADP sau al unor activități transversale;
(f)
„participant afiliat” înseamnă o entitate
afiliată, astfel cum este definită la articolul 2 alineatul (1) din
Regulamentul … [Normele de participare Orizont 2020], care efectuează
activitățile unui responsabil de DTI, ale unui asociat sau ale unui
partener de bază în conformitate cu termenii și condițiile
prevăzute în acordurile sau deciziile relevante privind granturile;
(g)
„activități transversale” (AT)
înseamnă acțiunile relevante pentru diferiți DTI și/sau
pentru diferite IADP, care necesită coordonarea și gestionarea în
cadrul DTI și/sau al IADP pentru realizarea optimă a obiectivelor
generale ale Clean Sky;
(h)
„ET” înseamnă evaluator de tehnologii.
2 - Sarcini
Întreprinderea comună Clean Sky 2
îndeplinește următoarele sarcini:
(a)
acordarea de asistență financiară
acțiunilor indirecte de cercetare și inovare, în special sub
formă de granturi;
(b)
reunirea unei serii de DTI și IADP sprijinite
de activități transversale, punând accentul pe tehnologiile
inovatoare și pe dezvoltarea unor demonstratori la scară reală;
(c)
concentrarea eforturilor DTI, ale IADP și ale
activităților transversale asupra unor rezultate esențiale care
să poată contribui la îndeplinirea obiectivelor Uniunii în ceea ce
privește mediul și concurența;
(d)
îmbunătățirea procesului de
verificare a tehnologiilor pentru a identifica și elimina obstacolele din
calea unei viitoare intrări pe piață;
(e)
regruparea cerințelor utilizatorilor cu scopul
de a orienta investițiile în cercetare și dezvoltare spre
soluții operaționale și comercializabile;
(f)
asigurarea atribuirii de contracte de
achiziții publice, după caz, prin intermediul cererilor de oferte;
(g)
mobilizarea fondurilor publice și private
necesare;
(h)
asigurarea legăturii cu activitățile
naționale și internaționale din domeniul tehnic al
întreprinderii comune Clean Sky 2, în special cu întreprinderea comună
SESAR[22];
(i)
stimularea implicării IMM-urilor în
activitățile sale, în conformitate cu obiectivele celui de-al
șaptelea Program-cadru și ale programului Orizont 2020;
(j)
dezvoltarea unei strânse cooperări și
asigurarea coordonării cu activitățile europene (în special în
temeiul programului-cadru), naționale și transnaționale conexe;
(k)
activitățile de informare, comunicare,
exploatare și difuzare prin aplicarea, mutatis mutandis, a
dispozițiilor prevăzute la articolul 22 din Regulamentul (UE) nr.
…/2013 [Programul-cadru Orizont 2020].
(l)
orice alte sarcini necesare pentru atingerea
obiectivelor prevăzute la articolul 2 din prezentul regulament.
3 - Membri
1.           Membrii fondatori ai
întreprinderii comune Clean Sky 2 sunt:
(a)
Uniunea, reprezentată de Comisie,
(b)
în urma acceptării prezentului statut prin
intermediul unei scrisori de susținere, responsabilii și
asociații, enumerați în anexa II la prezentul regulament, precum
și partenerii de bază care urmează să fie selectați în
conformitate cu clauza 4 alineatul (2).
2.           Membrii alții decât
Uniunea sunt denumiți „membri privați” ai întreprinderii comune Clean
Sky 2.
4 – Modificări ale statutului de
membru
1.           Cu condiția să
contribuie la finanțarea menționată la clauza 15 în vederea
atingerii obiectivelor întreprinderii comune Clean Sky 2, prevăzute la
articolul 2 din prezentul regulament, și să accepte statutul
întreprinderii comune Clean Sky 2, orice entitate juridică stabilită
într-un stat membru sau într-o țară asociată la Programul-cadru
Orizont 2020 poate solicita să devină partener de bază al
întreprinderii comune Clean Sky 2, în conformitate cu punctul 2.
2.           Partenerii de bază ai
întreprinderii comune Clean Sky 2 și afiliații lor sunt
selectați prin intermediul unei cereri deschise, nediscriminatorii și
competitive și fac obiectul unei evaluări independente. Cererile pot
fi declanșate de necesitatea unor capacități esențiale de
punere în aplicare a programului. Acestea sunt publicate pe site-ul internet al
întreprinderii comune Clean Sky, fiind comunicate prin intermediul grupului de
reprezentanți ai statelor și al altor canale cu scopul de a se
asigura cea mai largă participare posibilă.
3.           Orice membru poate
renunța la statutul său de membru al întreprinderii comune Clean
Sky 2. Această decizie are efect și devine irevocabilă în
termen de șase luni de la notificarea sa celorlalți membri. Din
momentul respectiv, fostul membru este scutit de alte obligații decât cele
aprobate sau suportate de întreprinderea comună Clean Sky 2 înainte de
renunțarea acestuia la statutul de membru.
4.           Statutul de membru al
întreprinderii comune Clean Sky 2 nu poate fi transferat unui terț în
lipsa acordului prealabil al Consiliului de conducere.
5.           Imediat după modificarea
statutului de membru, în conformitate cu prezenta clauză, întreprinderea
comună Clean Sky 2 publică pe site-ul său internet o listă
actualizată a membrilor întreprinderii comune Clean Sky 2 împreună cu
data la care a avut loc modificarea în cauză.
6.           Statutul de membru al
asociaților este revocat în momentul finalizării acțiunilor
inițiate în temeiul Regulamentului (CE) nr. 71/2008 în care sunt
implicați aceștia, cel mai târziu la 31 decembrie 2017.
5 – Organizarea întreprinderii comune Clean
Sky 2
1.           Organismele
întreprinderii comune Clean Sky 2 sunt următoarele:
(a)
Consiliul de conducere;
(b)
directorul executiv;
(c)
comitetele de coordonare;
(d)
Comitetul științific;
(e)
grupul de reprezentanți ai statelor.
2.           Comitetul
științific și grupul de reprezentanți ai statelor sunt organismele
consultative ale întreprinderii comune Clean Sky 2.
6 – Componența Consiliului de
conducere
Consiliul de conducere este format din:
(a)
un reprezentant al Comisiei;
(b)
un reprezentant al fiecărui responsabil;
(c)
un reprezentant al asociaților sau al partenerilor
de bază pentru fiecare DTI;
(d)
un reprezentant al partenerilor de bază pentru
fiecare IADP.
7 – Funcționarea Consiliului de
conducere
1.           Reprezentantul Comisiei
deține 50 % din drepturile de vot. Votul Comisiei este indivizibil.
Fiecare dintre ceilalți reprezentanți deține un număr egal
de voturi. Reprezentanții depun toate eforturile pentru a ajunge la un
consens. În lipsa unui consens, Consiliul de conducere ia decizii cu o
majoritate de cel puțin 75 % din toate voturile, inclusiv voturile
membrilor care nu participă.
2.           Consiliul de conducere
numește președintele pentru un mandat de doi ani.
3.           Consiliul de conducere
desfășoară reuniuni ordinare cel puțin de două ori pe
an. Acesta poate desfășura reuniuni extraordinare la solicitarea
Comisiei sau a unei majorități a reprezentanților membrilor
privați ori la solicitarea președintelui. Reuniunile Consiliului de
conducere sunt convocate de către președintele acestuia și au
loc de regulă la sediul întreprinderii comune Clean Sky 2.
Directorul executiv are dreptul să ia parte
la deliberări, dar nu are drept de vot.
Președintele grupului de reprezentanți
ai statelor are dreptul să participe la reuniunile Consiliului de
conducere în calitate de observator.
Consiliul de conducere poate invita alte persoane
să participe la reuniunile sale în calitate de observatori, în special
reprezentanții autorităților regionale ale Uniunii.
Reprezentanții membrilor nu se fac
responsabili personal de acțiunile întreprinse în calitate de
reprezentanți ai Consiliului de conducere.
Consiliul de conducere își stabilește
regulamentul de procedură.
Consiliul de conducere adoptă, după caz,
măsuri tranzitorii.
8 – Sarcinile Consiliului de conducere
1.           Consiliul de conducere
răspunde în general de orientarea strategică și de operațiunile
întreprinderii comune Clean Sky 2 și supraveghează punerea în
aplicare a activităților acesteia.
2.           Consiliul de conducere
răspunde în principal pentru:
(a)
evaluarea, acceptarea sau respingerea cererilor noi
de obținere a statului de membru, în conformitate cu clauza 4;
(b)
luarea unei decizii cu privire la încetarea
statutului de membru al întreprinderii comune Clean Sky 2 pentru orice membru
care nu își îndeplinește obligațiile;
(c)
adoptarea normelor financiare ale întreprinderii
comune Clean Sky 2, în conformitate cu articolul 5 din prezentul regulament;
(d)
adoptarea bugetului anual al întreprinderii comune
Clean Sky 2, inclusiv a schemei de personal, indicând numărul de posturi
temporare în funcție de grupa de funcții, grad și de
numărul agenților contractuali, precum și al experților
naționali detașați, exprimat în echivalent normă
întreagă;
(e)
exercitarea competențelor conferite
autorității de numire față de personal, în conformitate cu
articolul 6 alineatul (2) din prezentul regulament;
(f)
stabilirea, anularea și prelungirea mandatului
directorului executiv, oferindu-i consiliere și monitorizând
performanța acestuia;
(g)
aprobarea structurii organizatorice a biroului de
programe, menționat la clauza 10 alineatul (5), pe baza recomandării
directorului executiv;
(h)
adoptarea planului de lucru și a
estimărilor corespunzătoare privind cheltuielile, propuse de
către directorul executiv în urma consultării Comitetului
științific și a grupului de reprezentanți ai statelor;
(i)
aprobarea planului de activități
suplimentare, menționat la articolul 4 alineatul (2) litera (b) din
prezentul regulament, pe baza unei propuneri din partea membrilor privați
și în urma consultării, după caz, a unui grup consultativ ad
hoc;
(j)
aprobarea conturilor anuale;
(k)
aprobarea raportului anual de activitate, inclusiv
a cheltuielilor corespunzătoare;
(l)
instituirea, după caz, a unei structuri de
audit intern a întreprinderii comune Clean Sky 2;
(m)
aprobarea cererilor și, după caz, a
normelor aferente privind procedurile de depunere a cererilor, de evaluare, de
selecție, de atribuire și de revizuire;
(n)
aprobarea listei de propuneri și de oferte
selectate pentru finanțare;
(o)
stabilirea politicii de comunicare a întreprinderii
comune Clean Sky 2 la recomandarea directorului executiv;
(p)
după caz, stabilirea normelor de punere în aplicare
în conformitate cu articolul 6 alineatul (3) din prezentul regulament;
(q)
după caz, stabilirea normelor privind
detașarea experților naționali pentru întreprinderea comună
Clean Sky 2 și utilizarea stagiarilor, în conformitate cu articolul 7 din
prezentul regulament;
(r)
după caz, înființarea de grupuri
consultative pe lângă organismele întreprinderii comune Clean Sky 2;
(s)
după caz, înaintarea către Comisie a
oricăror solicitări de modificare a prezentului regulament propuse de
către un membru al întreprinderii comune Clean Sky 2;
(t)
orice sarcină care nu a fost alocată în
mod specific unuia dintre organismele întreprinderii comune Clean Sky 2 și
care poate fi atribuită unuia dintre organismele respective.
9 — Numirea, revocarea sau prelungirea
mandatului directorului executiv
1.           Directorul executiv este
numit de Consiliul de conducere dintr-o listă de candidați
propuși de Comisie în urma unei proceduri deschise și transparente de
selecție. Comisia asociază, după caz, reprezentarea celorlalți
membri ai întreprinderii comune Clean Sky 2 în cadrul procedurii de
selecție.
În special, în etapa de preselecție a
procedurii de selecție se asigură o reprezentare adecvată a
celorlalți membri ai întreprinderii comune Clean Sky 2. În acest scop,
membrii privați numesc de comun acord un reprezentant, precum și un
observator în numele Consiliului de conducere.
2.           Directorul executiv este un
membru al personalului și este angajat ca agent temporar al întreprinderii
comune Clean Sky 2, în conformitate cu dispozițiile articolului 2 litera
(a) din Regimul aplicabil celorlalți agenți ai Uniunii.
În vederea încheierii contractului cu directorul
executiv, întreprinderea comună Clean Sky 2 este reprezentată de
președintele Consiliului de conducere.
3.           Mandatul directorului
executiv este de trei ani. Înainte de sfârșitul acestei perioade, Comisia,
asociind membrii privați dacă este cazul, efectuează o evaluare
a rezultatelor obținute de directorul executiv și a viitoarelor
sarcini și provocări ale întreprinderii comune Clean Sky 2.
4.           La propunerea Comisiei, care
ține cont de evaluarea menționată la alineatul (3), Consiliul de
conducere poate prelungi mandatul directorului executiv o singură
dată, cu cel mult cinci ani.
5.           Un director executiv al
cărui mandat a fost prelungit nu poate participa la o altă
procedură de selecție pentru aceeași poziție la
sfârșitul perioadei generale.
6.           Directorul executiv poate fi
demis din funcție doar în urma unei decizii a Consiliului de conducere, la
propunerea Comisiei, care va asocia, după caz, membrii privați.
10 – Sarcinile directorului executiv
1.           Directorul executiv
răspunde în principal de gestionarea cotidiană a întreprinderii
comune Clean Sky 2 în conformitate cu deciziile Consiliului de conducere.
2.           Directorul executiv este
reprezentantul legal al întreprinderii comune Clean Sky 2. Acesta răspunde
în fața Consiliului de conducere.
3.           Directorul executiv
execută bugetul întreprinderii comune Clean Sky 2.
4.           Directorul executiv
desfășoară în special următoarele sarcini într-o
manieră independentă:
(a)
pregătește și înaintează
Consiliului de conducere spre adoptare proiectul anual de buget, inclusiv
schema de personal corespunzătoare indicând numărul de posturi
temporare pentru fiecare grad și grupă de funcții, precum
și numărul de agenți contractuali și de experți
naționali detașați în echivalent normă întreagă;
(b)
pregătește și înaintează
Consiliului de conducere spre adoptare planul de lucru și estimările
corespunzătoare privind cheltuielile;
(c)
înaintează Consiliului de conducere spre
adoptare conturile anuale;
(d)
pregătește și înaintează
Consiliului de conducere spre adoptare raportul anual de activitate, inclusiv
cheltuielile corespunzătoare;
(e)
gestionează soluționarea, în a doua
instanță, a litigiilor în rândul DTI sau al IADP;
(f)
gestionează soluționarea, în primă
instanță, a litigiilor între DTI sau IADP;
(g)
supraveghează cererile de propuneri bazate pe
conținutul și pe subiectele propuse de comitetul de coordonare
DTI/IADP relevant și în conformitate cu obiectivele programului, înaintând
Consiliului de conducere spre aprobare lista acțiunilor selectate pentru
finanțare;
(h)
semnează acorduri sau decizii individuale;
(i)
semnează contracte de achiziții;
(j)
pune în aplicare politica de comunicare a
întreprinderii comune Clean Sky 2;
(k)
organizează, direcționează și
supraveghează operațiunile și personalul întreprinderii comune
Clean Sky 2 în funcție de constrângerile impuse de Consiliul de conducere
în materie de delegare, astfel cum se prevede la articolul 6 alineatul (2) din
prezentul regulament;
(l)
stabilește și asigură
funcționarea unui sistem de control intern eficace și eficient
și raportează Consiliului de conducere orice modificare
semnificativă a acestuia;
(m)
asigură efectuarea evaluării riscurilor
și a gestionării riscurilor;
(n)
adoptă orice alte măsuri necesare pentru
a evalua evoluția înregistrată de întreprinderea comună Clean
Sky 2 către îndeplinirea obiectivelor acesteia;
(o)
efectuează orice alte sarcini
încredințate sau delegate directorului executiv de către Consiliul de
conducere;
(p)
asigură coordonarea dintre diferiții DTI,
IADP și AT și adoptă măsurile corespunzătoare pentru
gestionarea interfețelor și evitarea suprapunerilor inutile între
proiecte, favorizând sinergiile dintre DTI, IADP și AT;
(q)
propune Consiliului de conducere adaptări ale
conținutului tehnic și ale alocărilor bugetare între DTI, IADP
și AT;
(r)
asigură comunicarea eficace între evaluatorul
de tehnologii, IADP și DTI, precum și respectarea termenelor pentru
transmiterea datelor necesare către evaluatorul de tehnologii;
(s)
prezidează organismul de conducere al
evaluatorului de tehnologii și se asigură că au fost adoptate
toate măsurile corespunzătoare pentru a permite evaluatorului de
tehnologii să își îndeplinească sarcinile descrise la clauza 12;

(t)
se asigură că au fost atinse obiectivele
planificate și că au fost respectate calendarele, coordonează
și monitorizează activitățile DTI și ale IADP și
propune orice evaluare corespunzătoare a obiectivelor și a
calendarului prevăzut;
(u)
monitorizează evoluția înregistrată
de către DTI și IADP în ceea ce privește îndeplinirea obiectivelor
stabilite, bazându-se în special pe analizele evaluatorului de tehnologii;
(v)
aprobă orice transferuri bugetare mai mici de
10 % din alocările bugetare anuale dintre și în cadrul DTI/IADP.
5.           Directorul
executiv înființează un birou de programe pentru executarea, sub
responsabilitatea sa, a tuturor sarcinilor de asistență care
rezultă din prezentul regulament. Biroul de programe este format din
personalul întreprinderii comune Clean Sky 2 și are, în special,
următoarele sarcini:
(a)
furnizează asistență pentru
stabilirea și gestionarea unui sistem corespunzător de contabilitate
în conformitate cu normele financiare ale întreprinderii comune Clean Sky 2;
(b)
gestionează cererile furnizate în planul
de lucru și administrează acordurile sau deciziile, inclusiv coordonarea
acestora;
(c)
furnizează membrilor și celorlalte
organisme ale întreprinderii comune Clean Sky 2 toate informațiile și
sprijinul necesar pentru ca acestea să își poată îndeplini
obligațiile, răspunzând la solicitările specifice ale acestora;
(d)
acționează în calitate de secretariat al
organismelor întreprinderii comune Clean Sky 2 și oferă
asistență eventualelor grupuri consultative instituite de Consiliul
de conducere.
11 – Comitetele de coordonare
1.           Comitetele de coordonare sunt
înființate pentru următorii DTI și IADP:
(a)
IADP pentru aeronave de pasageri de mare
capacitate,
(b)
IADP pentru aeronave de transport regional,
(c)
IADP pentru giravioane,
(d)
DTI pentru corpuri de aeronavă,
(e)
DTI pentru motoare,
(f)
DTI pentru sisteme.
Comitetele de coordonare pentru următorii DTI
ai întreprinderii comune Clean Sky există și funcționează
în continuare în temeiul normelor existente (în ceea ce privește
componența, reuniunile, sarcinile și regulamentul de procedură
ale acestora), astfel cum se prevede în Regulamentul (CE) nr. 71/2008,
până când acțiunile care rezultă în temeiul Regulamentului (CE)
nr. 71/2008 sunt finalizate:
(g)
DTI pentru aeronave cu aripi fixe inteligente,
(h)
DTI pentru aeronave de transport regional
ecologice,
(i)
DTI pentru giravioane ecologice,
(j)
DTI pentru sisteme pentru operațiuni
ecologice,
(k)
DTI pentru motoare ecologice și durabile,
(l)
DTI pentru proiectare ecologică.
2.           Componență:
Fiecare comitet de coordonare este format din:
(a)
președinte – un reprezentant cu rang înalt al
responsabilului (responsabililor) pentru DTI sau IADP;
(b)
un reprezentant al fiecărui partener de
bază pentru DTI sau IADP;
(c)
unul sau mai mulți reprezentanți ai
biroului de programe, numiți de către directorul executiv.
3.           Reuniuni
Fiecare comitet de coordonare se întrunește
cel puțin o dată la trei luni. Reuniunile extraordinare sunt
convocate la cererea președintelui sau a directorului executiv.
Un reprezentant al Comisiei poate participa în
calitate de observator.
Alți membri interesați de rezultatele
DTI sau ale IADP pot fi invitați să participe.
4.           Sarcini:
Fiecare comitet de coordonare răspunde de
următoarele:
(a)
orientarea și monitorizarea funcțiilor
tehnice ale DTI sau ale IADP în cauză și luarea de decizii în numele
întreprinderii comune Clean Sky 2 cu privire la toate aspectele tehnice legate
de DTI sau de IADP în cauză, în conformitate cu acordurile sau deciziile
privind granturile;
(b)
raportarea către directorul executiv pe baza
indicatorilor de raportare care urmează să fie definiți de
întreprinderea comună Clean Sky 2;
(c)
furnizarea tuturor datelor necesare evaluatorului
de tehnologii într-un format convenit împreună cu acesta, în temeiul
termenilor și condițiilor din mandatul acordat de Consiliul de
conducere evaluatorului de tehnologii pentru evaluarea acestuia;
(d)
stabilirea planurilor anuale detaliate de punere în
aplicare pentru DTI/IADP în conformitate cu planul de lucru;
(e)
propunerea conținutului cererilor de
propuneri;
(f)
consilierea cu privire la conținutul cererilor
de oferte care urmează să fie lansate de întreprinderea comună
în colaborare cu membrii în cauză;
(g)
stabilirea ordinii de rotație a
reprezentanților partenerilor de bază în cadrul Consiliului de
conducere. Deciziile referitoare la subiectul respectiv sunt luate numai de
către reprezentanții partenerilor de bază. Reprezentanții
responsabililor nu au drept de vot;
(h)
soluționarea litigiilor din cadrul DTI/IADP;
(i)
propunerea de modificări privind alocarea
bugetului directorului executiv în cadrul DTI/IADP.
5.           Norme:
Fiecare comitet de coordonare își
stabilește regulamentul de procedură pe baza unui model comun pentru
toate comitetele de coordonare.
12 – Evaluatorul de tehnologii
1.           Un evaluator de tehnologii
independent, în calitate de activitate transversală, există pe
întreaga durată de viață a întreprinderii comune Clean Sky 2.
Evaluatorul de tehnologii îndeplinește
următoarele sarcini:
(a)
monitorizarea și evaluarea impactului
rezultatelor tehnologice ale DTI și ale IADP individuale asupra mediului
și a societății în ceea ce privește toate
activitățile întreprinderii comune Clean Sky, în special prin cuantificarea
îmbunătățirilor preconizate ale nivelurilor de emisii generale
de zgomot, de gaze cu efect de seră și de poluanți aerieni din
sectorul aviației în viitoarele scenarii în raport cu scenariile de
bază;
(b)
furnizarea de feedback pentru DTI și IADP cu
scopul de a permite optimizarea performanței acestora în raport cu
obiectivele stabilite;
(c)
furnizarea unor date de intrare Consiliului de
conducere, prin intermediul directorului executiv, cu privire la impacturile
activităților Clean Sky asupra mediului și a societății,
cu scopul de a permite Consiliului de conducere să adopte toate
măsurile necesare pentru a optimiza beneficiile în cadrul tuturor
programelor Clean Sky în raport cu obiectivele de înalt nivel ale programelor
respective;
(d)
furnizarea de informații periodice
directorului executiv și altor organisme ale întreprinderii comune, prin
intermediul membrilor, cu privire la impactul rezultatelor tehnologice ale DTI
și ale IADP.
2.           Organismul de conducere al
evaluatorului de tehnologii este condus de către directorul executiv.
Componența și regulamentul de procedură ale acestuia sunt
adoptate de Consiliul de conducere pe baza unei propuneri din partea
directorului executiv.
13 – Comitetul științific
1.           Comitetul
științific este format din maximum 12 membri. Acesta numește un
președinte din rândul membrilor săi.
2.           Membrii asigură o
reprezentare echilibrată a competențelor la standarde mondiale din
mediul academic, industrie și organismele de reglementare. Împreună,
membrii Comitetului științific dețin competențe și
cunoștințe științifice care acoperă întregul domeniu
tehnic și care sunt necesare pentru a putea formula recomandări
bazate pe date științifice întreprinderii comune Clean Sky 2.
3.           Consiliul de conducere
stabilește criteriile și procesul de selecție pentru formarea
Comitetului științific și îi numește pe membrii acestuia.
Consiliul de conducere ține seama de candidații potențiali
propuși de către grupul de reprezentanți ai statelor.
4.           Comitetul
științific îndeplinește următoarele sarcini:
(a)
acordă consultanță cu privire la
prioritățile științifice care trebuie abordate în planurile
de lucru;
(b)
acordă consultanță cu privire la
realizările științifice descrise în raportul anual de
activitate.
5.           Comitetul
științific se întrunește cel puțin o dată pe an. Reuniunile
sunt convocate de către președintele acestuia.
6.           Cu acordul
președintelui, Comitetul științific poate să invite alte
persoane să participe la reuniunile sale.
7.           Comitetul
științific își stabilește regulamentul de procedură.
14 – Grupul de reprezentanți ai
statelor
1.           Grupul de reprezentanți
ai statelor este format din câte un reprezentant din fiecare stat membru
și din fiecare țară asociată la Programul-cadru Orizont
2020. Grupul își alege un președinte din rândul membrilor.
2.           Grupul de reprezentanți
ai statelor se întrunește cel puțin o dată pe an. Reuniunile
sunt convocate de către președintele acestuia. Directorul executiv
și președintele Consiliului de conducere sau reprezentanții
acestora participă la reuniuni.
Președintele grupului de reprezentanți
ai statelor poate invita alte persoane să participe la reuniunile acestuia
în calitate de observatori, în special reprezentanții
autorităților regionale ale Uniunii și reprezentanții
asociațiilor de IMM-uri.
3.           Grupul de reprezentanți
ai statelor examinează în special informațiile și
furnizează avize cu privire la următoarele aspecte:
(a)
progresul înregistrat cu privire la programul
întreprinderii comune Clean Sky 2 și în vederea atingerii obiectivelor
sale;
(b)
actualizări ale orientării strategice;
(c)
legăturile cu Programul-cadru Orizont 2020;
(d)
planurile de lucru;
(e)
participarea IMM-urilor.
4.           De asemenea, grupul de
reprezentanți ai statelor furnizează informații întreprinderii
comune Clean Sky 2 și acționează ca interfață pentru
aceasta în ceea ce privește următoarele aspecte:
(a)
starea programelor naționale sau regionale
relevante de cercetare și inovare și identificarea potențialelor
zone de cooperare, inclusiv dezvoltarea de tehnologii aeronautice;
(b)
măsurile specifice luate la nivel
național și regional în ceea ce privește evenimentele de
difuzare, atelierele tehnice dedicate și activitățile de
comunicare.
5.           Grupul de reprezentanți
ai statelor poate formula, din proprie inițiativă, recomandări
adresate întreprinderii comune Clean Sky 2 cu privire la aspecte de natură
tehnică, administrativă și financiară, în special atunci
când acestea afectează interesele naționale sau regionale.
Întreprinderea comună Clean Sky 2
informează grupul de reprezentanți ai statelor cu privire la
măsurile luate ca urmare a recomandărilor respective.
6.           Grupul de reprezentanți
ai statelor își stabilește regulamentul de procedură.
15 – Surse de finanțare
1.           Întreprinderea comună
Clean Sky 2 este finanțată în comun de Uniune și de membrii
privați, precum și de entitățile afiliate ale acestora,
prin intermediul contribuțiilor financiare plătite în tranșe
și al contribuțiilor care constau în costurile suportate de
aceștia în legătură cu punerea în aplicare a acțiunilor
indirecte care nu sunt rambursate de întreprinderea comună Clean Sky 2.
2.           Costurile administrative ale
întreprinderii comune Clean Sky 2 nu depășesc 80 de milioane EUR
și sunt acoperite prin intermediul contribuțiilor financiare
împărțite anual în mod egal între Uniune și membrii privați
ai întreprinderii comune Clean Sky 2. În cazul în care o parte din
contribuția la costurile administrative nu este utilizată, aceasta
poate fi furnizată pentru a acoperi costurile operaționale ale
întreprinderii comune Clean Sky 2.
3.           Costurile operaționale
ale întreprinderii comune Clean Sky 2 sunt acoperite prin intermediul:
(a)     unei contribuții financiare din
partea Uniunii;
(b)     contribuțiilor în natură din
partea membrilor alții decât Uniunea și a entităților lor
afiliate, care constau în costurile suportate de către aceștia în
legătură cu punerea în aplicare a acțiunilor indirecte, mai
puțin contribuția întreprinderii comune Clean Sky 2 și
orice contribuție a Uniunii la costurile respective.
4.           Resursele întreprinderii
comune Clean Sky 2 introduse în bugetul acesteia includ următoarele contribuții:
(a)
contribuțiile financiare ale membrilor la
costurile administrative;
(b)
contribuția financiară a Uniunii la
costurile operaționale;
(c)
orice venituri generate de întreprinderea
comună Clean Sky 2;
(d)
orice alte contribuții financiare, resurse
și venituri.
Orice dobândă generată de
contribuțiile plătite de membri este considerată venit al
întreprinderii comune Clean Sky 2.
5.           Toate resursele
întreprinderii comune Clean Sky 2 și ale activităților sale sunt
dedicate atingerii obiectivelor prevăzute la articolul 2 din prezentul
regulament.
6.           Întreprinderea comună
Clean Sky 2 este proprietara tuturor activelor generate sau transferate în
scopul îndeplinirii obiectivelor sale prevăzute la articolul 2 din
prezentul regulament.
7.           Cu excepția cazului în
care întreprinderea comună Clean Sky 2 este lichidată în conformitate
cu clauza 24, orice venituri care depășesc cheltuielile nu sunt
plătite membrilor întreprinderii comune Clean Sky 2.
16 – Alocarea contribuției Uniunii
1.           Contribuția
Uniunii dedicată costurilor operaționale se alocă după cum
urmează:
(a)
o sumă reprezentând până la 40 % din
finanțarea totală a Uniunii este alocată responsabililor și
entităților lor afiliate participante;
(b)
o sumă reprezentând până la 30 % din
finanțarea totală a Uniunii este alocată partenerilor de
bază și entităților lor afiliate participante;
(c)
o sumă reprezentând cel puțin 30 % din
finanțarea totală a Uniunii este alocată prin intermediul
cererilor de propuneri și de oferte competitive. Se acordă o
atenție specială asigurării participării adecvate a
IMM-urilor.
2.           Finanțarea
menționată la alineatul (1) este alocată în urma evaluării
propunerilor de către experți independenți.
3.           Defalcarea orientativă a
alocării contribuției Uniunii către DTI/IADP/AT este
prezentată în anexa III la prezentul regulament.
17 – Angajamentele financiare
1.           Angajamentele financiare ale
întreprinderii comune Clean Sky 2 nu depășesc resursele financiare
disponibile sau alocate pentru bugetul său de către membrii acesteia.
2.           Angajamentele bugetare pot fi
împărțite în tranșe anuale. În fiecare an, Comisia și
întreprinderea comună Clean Sky 2 stabilesc tranșele anuale luând în
considerare evoluția acțiunilor care primesc asistență
financiară, necesitățile estimate și bugetul disponibil.
Calendarul orientativ privind stabilirea
tranșelor anuale individuale este comunicat beneficiarilor vizați de
fondurile Uniunii.
18 – Exercițiul financiar
Exercițiul financiar începe la 1 ianuarie
și se încheie la 31 decembrie.
19 – Planificarea operațională
și financiară
1.           Directorul executiv
înaintează Consiliului de conducere spre adoptare un proiect de plan de
lucru multianual sau anual care include un plan detaliat al
activităților de cercetare și inovare, al
activităților administrative și al estimărilor privind
cheltuielile corespunzătoare. Proiectul de plan de lucru include, de
asemenea, valoarea estimată a contribuțiilor care urmează
să fie făcute în conformitate cu clauza 15 alineatul (3) litera (b).
2.           Planul de lucru este adoptat
înainte de sfârșitul anului care precede punerea sa în aplicare. Planul de
lucru este făcut public.
3.           Directorul executiv
elaborează proiectul anual de buget pentru anul următor și îl
înaintează Consiliului de conducere spre adoptare.
4.           Bugetul anual pentru un
anumit an este adoptat de Consiliul de conducere până la sfârșitul
anului anterior.
5.           Bugetul anual este adaptat cu
scopul de a lua în considerare valoarea contribuției Uniunii, astfel cum
este prevăzută în bugetul Uniunii.
20 – Raportarea operațională
și financiară
1.           Directorul executiv
prezintă anual Consiliului de conducere un raport privind exercitarea
obligațiilor sale în conformitate cu regulamentul financiar al
întreprinderii comune Clean Sky 2.
Până la data de 15 februarie a fiecărui
an, directorul executiv prezintă Consiliului de conducere spre aprobare un
raport anual de activitate privind progresul înregistrat de întreprinderea
comună Clean Sky 2 în anul calendaristic anterior, în special în
legătură cu planul de lucru. Acest raport include, printre altele,
informații privind următoarele aspecte:
(a)
activitățile de cercetare, de inovare
și de alt tip desfășurate și cheltuielile
corespunzătoare;
(b)
acțiunile prezentate, inclusiv o defalcare în
funcție de tipul de participant, inclusiv IMM-uri, și de
țară;
(c)
acțiunile selectate pentru finanțare,
inclusiv o defalcare în funcție de tipul de participant, inclusiv IMM-uri,
și de țară, cu indicarea contribuției întreprinderii comune
Clean Sky 2 la participanții și acțiunile individuale.
2.           După ce a fost aprobat
de Consiliul de conducere, raportul anual de activitate este făcut public.
3.           Întreprinderea comună
Clean Sky 2 prezintă Comisiei un raport anual în conformitate cu articolul
60 alineatul (5) din Regulamentul (UE, Euratom) nr. 966/2012.
4.           Conturile întreprinderii
comune Clean Sky 2 sunt examinate de către un organism de audit
independent, astfel cum se prevede la articolul 60 alineatul (5) din
Regulamentul (UE, Euratom) nr. 966/2012.
Conturile întreprinderii comune Clean Sky 2 nu
sunt examinate de către Curtea de Conturi.
21 –Auditul intern
Competențele exercitate de auditorul
intern al Comisiei asupra întreprinderii comune Clean Sky 2 sunt identice cu
cele exercitate asupra Comisiei.
22 – Răspunderea membrilor și
asigurarea
1.           Răspunderea
financiară a membrilor în ceea ce privește datoriile întreprinderii
comune Clean Sky 2 se limitează la contribuția acestora deja
plătită la costurile administrative.
2.           Întreprinderea comună
Clean Sky 2 subscrie și menține o asigurare adecvată.
23 – Conflictul de interese
1.           Întreprinderea comună
Clean Sky 2, organismele și personalul său evită orice conflict
de interese în cadrul punerii în aplicare a activităților lor.
2.           Consiliul de conducere poate
adopta norme de prevenire și gestionare a conflictelor de interese
aplicabile membrilor, organismelor și personalului său. În normele
respective, trebuie să se prevadă evitarea unui conflict de interese
pentru reprezentanții membrilor care fac parte din Consiliul de conducere.

24 – Lichidarea
1.           Întreprinderea comună
Clean Sky 2 se lichidează la încheierea perioadei prevăzute la
articolul 1 din prezentul regulament.
2.           Procedura de lichidare se
declanșează automat în cazul în care Comisia sau toți membrii
privați se retrag din cadrul întreprinderii comune Clean Sky 2.
3.           În scopul derulării
procedurilor de lichidare a întreprinderii comune Clean Sky 2, Consiliul de
conducere numește unul sau mai mulți lichidatori care se
conformează deciziilor Consiliului de conducere.
4.           În momentul lichidării
întreprinderii comune Clean Sky 2, activele sale sunt utilizate pentru
compensarea pasivelor și a cheltuielilor corespunzătoare
lichidării sale. Orice surplus este distribuit în rândul membrilor la
momentul lichidării proporțional cu contribuția financiară
a acestora la întreprinderea comună Clean Sky 2. Orice surplus distribuit
Uniunii este rambursat în bugetul Uniunii.
5.           Se organizează o
procedură ad hoc pentru asigurarea unei gestionări adecvate a
oricăror acorduri încheiate sau decizii adoptate de întreprinderea
comună Clean Sky 2, precum și a oricăror contracte de achiziții
cu o durată mai îndelungată decât cea a întreprinderii comune Clean
Sky 2.
ANEXA II
Membrii privați ai întreprinderii comune Clean Sky 2
1.           RESPONSABILI:
1.           AgustaWestland SpA and
AgustaWestland Limited
2.           Airbus SAS
3.           Alenia Aermacchi SpA
4.           Dassault Aviation SA
5.           Deutsches Zentrum für Luft-
und Raumfahrt (DLR) e.V.
6.           EADS-CASA
7.           Eurocopter SAS
8.           Evektor
9.           Fraunhofer Gesellschaft zur
Förderung der angewandten Forschung e.V
10.         Liebherr-Aerospace Lindenberg
GmbH
11.         MTU Aero Engines AG
12.         Piaggio Aero Industries
13.         Rolls-Royce Plc.
14.         SAAB AB
15.         Safran SA
16.         Thales Avionics SAS
2.           ASOCIAȚI
Lista de asociați ai întreprinderii
comune Clean Sky în temeiul Regulamentului (CE) nr. 71/2008 care sunt, de
asemenea, membri ai întreprinderii comune Clean Sky 2 în temeiul prezentului
regulament până la finalizarea acțiunilor acestora inițiate în
temeiul Regulamentului (CE) nr. 71/2008[23].
1.           Fiber Optic Sensors and
Sensing Syst. (FOS&S)
2.           LMS International NV
3.           Micromega Dynamics
4.           EPFL Ecole Polytechnique
Lausanne
5.           ETH Zurich
6.           Huntsman Advanced Materials
7.           RUAG Schweiz AG
8.           University of Applied
Sciences NW Switzerland (FHNW)
9.           ATG Akustik Technologie
Goettingen
10.         DIEHL Aerospace
11.         DLR
12.         EADS Deutschland GmbH
13.         HADEG Recycling GmbH
14.         MTU Aero Engines
15.         Aeronova Aerospace SAU
16.         Aeronova Engineering Solutions

17.         Aeronova Manufacturing
Engineering
18.         ITP
19.         EADS France
20.         ONERA
21.         Zodiac ECE
22.         Zodiac Intertechnique
23.         Zodiac Aerazur
24.         HAI
25.         IAI
26.         Aerosoft
27.         Avio
28.         CIRA
29.         CSM
30.         DEMA
31.         FOX BIT
32.         IMAST
33.         Piaggio Aero Industries
34.         Politecnico di Torino
35.         Universita degli Studi Di
Napoli „Federico II” Polo delle Scienze e della Tecnologia
36.         Selex ES
37.         SICAMB SPA
38.         Univesità di Bologna
39.         Università degli Studi di Pisa
40.         ATR
41.         ELSIS
42.         University of Malta
43.         Aeronamic
44.         Airborne Technology Centre
45.         KIN Machinebouw B.V.
46.         Eurocarbon
47.         Fokker Aerostructures B.V[24].
48.         Fokker Elmo
49.         Green Systems for Aircraft
Foundation (GSAF)
50.         Igor Stichting IGOR
51.         Microflown Technologies
52.         NLR
53.         Stichting NL Cluster for ED
54.         Stichting NL Cluster for SFWA
55.         Sergem Engineering
56.         GKN Aerospace Norway[25]
57.         TU Delft
58.         Universiteit Twente
59.         PZL - Swidn
60.         Avioane Craiova
61.         INCAS
62.         Romaero
63.         Straero
64.         GKN Aerospace Sweden AB[26]
65.         CYTEC[27]
66.         Cranfield University
67.         QinetiQ
68.         University of Nottingham
ANEXA III
Alocarea
orientativă a contribuției Uniunii la DTI/IADP/AT
   || 100%
 IADP ||
 Aeronave de pasageri de mare capacitate || 32%
 Aeronave de transport regional || 6%
 Giravioane || 12%
 DTI ||
 Corpuri de aeronavă || 19%
 Motoare || 17%
 Sisteme || 14%
 Activități transversale (AT) ||
 Evaluatorul de tehnologii || 1% din valorile IADP/DTI de mai sus
 Activitate transversală pentru proiectare ecologică || 2% din valorile IADP/DTI de mai sus
 Activitate transversală pentru transportul cu aeronave de mici dimensiuni || 3 % din valorile IADP/DTI de mai sus
FIȘĂ
FINANCIARĂ LEGISLATIVĂ
1.           CADRUL PROPUNERII/INIȚIATIVEI
              1.1.    Denumirea propunerii/inițiativei
              1.2.    Domeniul
(domeniile) de politică în cauză în structura ABM/ABB
              1.3.    Tipul
propunerii/inițiativei
              1.4.    Obiective

              1.5.    Motivul
(motivele) propunerii/inițiativei
              1.6.    Durata
acțiunii și a impactului financiar al acesteia
              1.7.    Modul
(modurile) de gestionare preconizat(e)
2.           MĂSURI DE GESTIONARE
              2.1.    Dispoziții
în materie de monitorizare și raportare
              2.2.    Sistemul
de gestionare și control
              2.3.    Măsuri
de prevenire a fraudelor și a neregulilor
3.           IMPACTUL FINANCIAR ESTIMAT AL PROPUNERII/INIȚIATIVEI

              3.1.    Rubrica
(rubricile) din cadrul financiar multianual și linia (liniile)
bugetară (bugetare) de cheltuieli afectată (afectate)
              3.2.    Impactul
estimat asupra cheltuielilor
              3.2.1. Sinteza impactului
estimat asupra cheltuielilor
              3.2.2. Impactul estimat
asupra creditelor întreprinderii comune Clean Sky 2
              3.2.3. Impactul estimat
asupra resurselor umane ale întreprinderii comune Clean Sky 2
              3.2.4. Compatibilitatea cu
cadrul financiar multianual actual
              3.2.5. Participarea
terților la finanțare
              3.3.    Impactul estimat asupra
veniturilor
FIȘĂ
FINANCIARĂ LEGISLATIVĂ
1.           CADRUL PROPUNERII/INIȚIATIVEI
1.1.        Denumirea
propunerii/inițiativei
Propunere
de Regulament al Consiliului privind întreprinderea comună Clean Sky 2.
1.2.        Domeniul (domeniile) de
politică în cauză în structura ABM/ABB[28]
Domeniul
de politică: 08 Cercetare și inovare
Activitate:
Orizont 2020
1.3.        Tipul
propunerii/inițiativei
¨ Propunerea/inițiativa
se referă la o acțiune nouă
¨ Propunerea/inițiativa
se referă la o acțiune nouă ca urmare a unui proiect-pilot/a
unei acțiuni pregătitoare[29]

X
Propunerea/inițiativa se referă la prelungirea unei acțiuni
existente
¨ Propunerea/inițiativa
se referă la o acțiune reorientată către o acțiune
nouă
1.4.        Obiectiv(e)
1.4.1.     Obiectivul (obiectivele)
strategic(e) multianual(e) al(e) Comisiei vizat(e) de
propunere/inițiativă
Principalul
obiectiv constă în îmbunătățirea performanței
tehnologiilor aeronautice europene în materie de competitivitate și de
mediu, în conformitate cu obiectivele Strategiei Europa 2020, ale
Cărții albe privind transporturile și ale provocării
referitoare la transporturi din Programul-cadru Orizont 2020.
1.4.2.     Obiectivul (obiectivele)
specific(e) și activitatea (activitățile) ABM/ABB în cauză
Obiective specifice
Întreprinderea
comună Clean Sky 2 are următoarele obiective:
1.       să
contribuie la finalizarea activităților de cercetare inițiate în
temeiul Regulamentului (CE) nr. 71/2008 și la punerea în aplicare a
Regulamentului (UE) nr. …/2013 al Parlamentului European și al Consiliului
din … 2013 de stabilire a Programului-cadru Orizont 2020, în special a
provocării privind transportul inteligent, ecologic și integrat din
cadrul pilonului privind provocările societale ... al Deciziei (UE) nr. …/2013/UE
[a Consiliului din … 2013 de stabilire a programului specific
Orizont 2020];
2.       să
contribuie la atingerea obiectivelor inițiativei tehnologice comune
privind Clean Sky 2, în special să integreze, să demonstreze și
să valideze tehnologiile capabile:
(a)      să
sporească eficiența aeronavelor din punctul de vedere al consumului
de combustibil, reducând, prin urmare, emisiile de CO2 cu 20 % până la 30
% în raport cu aeronavele „de ultimă generație” care urmează
să fie puse în funcțiune începând cu 2014;
(b)     să
reducă cu 20 % până la 30 % emisiile de NOx și de zgomot produse
de aeronave în raport cu aeronavele „de ultimă generație” care
urmează să fie puse în funcțiune începând cu 2014.
Toate
obiectivele menționate mai sus trebuie îndeplinite până în anul 2024.

Activitatea (activitățile) ABM/ABB în cauză
Denumire:
08 Cercetare și inovare
1.4.3.     Rezultatul (rezultatele)
și impactul preconizate
A se preciza efectele pe care
propunerea/inițiativa ar trebui să le aibă asupra beneficiarilor
vizați/grupurilor vizate.
Părțile
interesate din domeniul aviației vor putea să lucreze împreună,
ceea ce va avea un impact pozitiv asupra mediului și va crește
dezvoltarea pieței.
Industria
aeronautică își va spori competitivitatea. Inițiativa va crea
mediul dinamic corespunzător pentru o creștere stabilă în ceea
ce privește beneficiile societale și creșterea economică.
Aceasta va asigura continuitatea programului Clean Sky 1, programat să se
încheie în 2017.
Bugetul
estimat al Clean Sky 2 (CS2) va fi completat de investiții private mai
ridicate în domeniul cercetării, acționând drept catalizator al
investițiilor masive în noile generații de aeronave, de motoare
și de sisteme ecologice.
1.4.4.     Indicatori de rezultat și
de impact
A se preciza
indicatorii care permit monitorizarea punerii în aplicare a
propunerii/inițiativei.
Monitorizarea
și evaluarea progresului înregistrat de întreprinderea comună Clean
Sky 2 vor fi efectuate atât de organismele externe, cât și de organismele
interne.
Monitorizarea
progresului intern va fi efectuată într-o primă etapă de biroul
de programe al întreprinderii comune. Într-o a doua etapă, întreprinderea
comună, împreună cu experții externi independenți, vor
efectua anual evaluări tehnice. În plus, Comitetul științific va
analiza rezultatele acestor evaluări și va furniza un aviz.
Monitorizarea
progresului va fi efectuată pe baza unui set bine definit de
indicatori-cheie de performanță referitori la aspectele tehnice,
financiare și de gestiune, cum ar fi, de exemplu, execuția bugetului,
numărul cazurilor de recurs, durata de efectuare a plăților
și durata de acordare a granturilor etc.
În
ceea ce privește programul actual Clean Sky, un instrument important
pentru măsurarea impactului va fi reprezentat de evaluatorul de
tehnologii.
Evaluarea
externă a întregului program va fi organizată de Comisia
Europeană și efectuată de către experți
independenți.
1.5.        Motivul (motivele)
propunerii/inițiativei
1.5.1.     Cerința (cerințele)
de îndeplinit pe termen scurt sau lung
Este
necesar angajamentul deplin al tuturor părților. Membrii privați
din spatele propunerii CS2 au semnat deja o scrisoare de intenție.
1.5.2.     Valoarea adăugată a
implicării UE
Capacitățile
tehnice din sectorul aeronauticii sunt extrem de specializate și de
complementare, fiind distribuite pe întreg teritoriul Europei. Prin urmare,
amploarea și domeniul de aplicare a agendei de cercetare pentru
ecologizarea aeronavelor depășește frontierele naționale
și capacitatea statelor naționale individuale, atât în ceea ce privește
angajamentele financiare, cât și capacitățile de cercetare
implicate.
Programele
naționale nu sunt capabile să abordeze în întregime principalele
provocări tehnologice din cauza naturii paneuropene a industriei
aeronautice. Numai un program de mare anvergură cu o agendă bine
structurată și concentrată pe cercetare poate stimula
soluțiile necesare în materie de tehnologie.
1.5.3.     Învățăminte
desprinse din experiențele anterioare similare
Întreprinderea
comună Clean Sky a fost înființată de Consiliu în 2007 ca
răspuns la necesitatea atenuării impactului asupra mediului al
traficului aerian în creștere. Necesitatea reducerii emisiilor produse de
aeronave era evidentă. Programul de cercetare al întreprinderii comune
Clean Sky 1 se concentrează pe aceste obiective, având ca termen anul
2017. Până în prezent, evoluțiile tehnologice indică o reducere
cu 20 % a emisiilor de CO2.
Întreprinderea
comună Clean Sky a atras cu succes o participare masivă și
variată a tuturor părților interesate, inclusiv un număr
semnificativ de IMM-uri. De la înființarea sa, întreprinderea comună
Clean Sky stimulează cu succes evoluțiile către îndeplinirea
obiectivelor de mediu strategice.
1.5.4.     Coerența și posibila
sinergie cu alte instrumente relevante
În
ceea ce privește coerența cu programele statelor membre, Clean Sky 2
permite o participare stabilă datorită caracterului său pe
termen lung, unui puternic angajament din partea industriei, precum și
datorită faptului că statele membre sunt implicate direct prin
intermediul grupului de reprezentanți ai statelor care servește drept
platformă pentru schimbul de informații. În plus, participarea
reprezentanților industriali, naționali și regionali la
definirea programului asigură un nivel maxim de sinergie prin intermediul
feedback-ului pe care aceștia îl vor transmite autorităților lor
naționale și regionale. Efectul de levier preconizat pentru CS2 ar
trebui să conducă la o sensibilizare sau măcar la o reorientare
parțială a programelor de asistență la nivel național
și la nivelul UE.
1.6.        Durata acțiunii și
a impactului financiar al acesteia
X
Propunere/inițiativă pe durată determinată
–
X  Propunere/inițiativă
în vigoare de la 1.1.2014 până la 31.12.2024
–
X  Impact financiar din
2014 până în 2020 pentru creditele de angajament
–
X  Impact financiar din
2014 până în 2024 pentru creditele de plată
¨ Propunere/inițiativă pe durată
nedeterminată
–
punere în aplicare cu o perioadă de
inițiere din AAAA până în AAAA,
–
urmată de o perioadă de funcționare
la capacitate maximă.
1.7.        Modul (modurile) de
gestionare preconizat(e)[30]
¨ Gestionare directă de către Comisie prin:
–
¨  agențiile executive
–
¨ gestionarea partajată cu statele membre:
–
X Gestionare indirectă cu delegarea sarcinilor de execuție a bugetului:
–
     ¨         organizațiilor internaționale și
agențiilor acestora (a se preciza);
–
¨  BEI și Băncii Europene de Investiții;
–
X  organismelor
menționate la articolul 209 din Regulamentul financiar;
–
     ¨         organismelor de drept public;
–
¨  organismelor de drept privat care îndeplinesc obligații de
serviciu public, cu condiția să ofere garanții financiare adecvate;
–
¨  organismelor de drept privat ale statelor membre care au fost
însărcinate cu punerea în aplicare a unui parteneriat public-privat
și care oferă garanții financiare adecvate;
–
¨ persoanelor cărora li se încredințează executarea unor
acțiuni specifice în cadrul PESC în temeiul titlului V din TUE,
identificate în actul de bază relevant.
Observații
Nu se
aplică
2.           MĂSURI DE GESTIONARE
2.1.        Dispoziții în materie de
monitorizare și raportare
A se specifica
frecvența și condițiile.
Întreprinderea
comună Clean Sky 2 va fi monitorizată prin contacte intermediare
și în conformitate cu clauzele 6 și 20 din statut.
În
calitate de organism de parteneriat public-privat în conformitate cu articolul
209 din Regulamentul financiar, întreprinderea comună Clean Sky 2 este
supusă unor reguli de control stricte.
Monitorizarea
este efectuată prin intermediul:
-
supravegherii Consiliului de conducere;
-
evaluărilor intermediare și finale efectuate de către
experții externi (la fiecare 3 ani și la sfârșitul programului,
sub supravegherea Comisiei);
2.2.        - Planul de lucru al
întreprinderii comune și raportul său anual de activitate. Sistemul de
gestionare și control
2.2.1.     Cadrul de control intern
Comisia,
prin intermediul ordonatorului său de credite delegat, se va asigura
că normele aplicabile întreprinderii comune Clean Sky 2 respectă în
totalitate cerințele articolelor 60 și 61 din Regulamentul
financiar. Aranjamentele în materie de monitorizare, inclusiv componența
Consiliului de conducere, ale întreprinderii comune Clean Sky 2 și
modalitățile de raportare vor garanta faptul că serviciile
Comisiei pot îndeplini cerințele de contabilitate care vizează atât
colegiul, cât și autoritatea bugetară.
Cadrul
de control intern al întreprinderii comune Clean Sky 2 se bazează pe:
-
punerea în aplicare a standardelor de control intern care oferă cel
puțin garanții echivalente cu cele oferite de Comisie;
-
procedurile de selecție a celor mai bune proiecte prin intermediul unei
evaluări independente și transpunerea acestora în instrumente
juridice;
-
gestionarea proiectelor și a contractelor pe întreaga durată de
viață a fiecărui proiect;
-
controale ex-ante în cazul a 100 % din cererile de rambursare, inclusiv
primirea de certificate de audit și certificarea ex-ante a
metodologiilor privind costurile;
-
audituri ex-post pe un eșantion de cereri ca parte din auditurile ex-post
ale programului Orizont 2020;
-
evaluarea științifică a rezultatelor proiectelor.
Au
fost stabilite diferite măsuri de atenuare a riscului inerent de producere
a unui conflict de interese în cadrul întreprinderii comune Clean Sky 2, în
special în ceea ce privește voturile egale pentru Comisie și
partenerii industriali în cadrul Consiliului de conducere, selecția
directorului de către Consiliul de conducere pe baza unei propuneri din
partea Comisiei, independența personalului, evaluările realizate de
către experții independenți pe baza criteriilor de selecție
publicate, precum și privind mecanismele de recurs și declarațiile
integrale de interese. Stabilirea valorilor etice și organizaționale
va fi unul dintre rolurile-cheie ale întreprinderii comune, urmând a fi
monitorizată de către Comisie.
2.2.2      Costurile și beneficiile
controalelor
Competențele
exercitate de auditorul intern al Comisiei asupra întreprinderii comune Clean
Sky 2 sunt identice cu cele exercitate asupra Comisiei. În plus, Consiliul de
conducere poate asigura, după caz, instituirea unei structuri de audit
intern a întreprinderii comune Clean Sky 2.
Directorului
executiv al întreprinderii comune Clean Sky 2 i se va solicita, în calitate de
ordonator de credite, să introducă un sistem de control și de
gestionare internă rentabil din punct de vedere al costurilor. De
asemenea, acestuia i se va solicita să prezinte Comisiei un raport privind
cadrul de control intern adoptat.
Comisia
va monitoriza riscul de neconformitate prin intermediul sistemului de raportare
pe care urmează să îl stabilească, precum și prin
urmărirea rezultatelor auditurilor ex-post privind beneficiarii
fondurilor UE din cadrul întreprinderii comune Clean Sky 2, în cadrul
auditurilor ex-post care acoperă întregul program Orizont 2020.
Sistemul
de control stabilit va trebui să ia în considerare sentimentul general,
atât în rândul beneficiarilor fondurilor UE, cât și la nivelul
autorității legislative, potrivit căruia sarcina de control
necesară pentru a atinge o limită de eroare de 2 % a devenit prea
mare. Aceasta riscă să reducă atractivitatea programului de
cercetare al Uniunii și să afecteze astfel în mod negativ cercetarea
și inovarea din Uniune.
Consiliul
European din 4 februarie 2011 a ajuns la concluzia că „simplificarea
instrumentelor UE care vizează promovarea cercetării, a
dezvoltării și a inovării reprezintă un element
esențial în vederea facilitării adoptării acestora de către
cei mai buni oameni de știință și de cele mai inovatoare
întreprinderi, în special prin obținerea unui acord între
instituțiile relevante cu privire la un nou echilibru între încredere
și control, precum și între asumarea riscurilor și evitarea
acestora” (a se vedea EUCO 2/1/11 REV 1, Bruxelles, 8 martie 2011).
Parlamentul
European, în rezoluția sa din 11 noiembrie 2010 (P7_TA(2010)0401)
referitoare la simplificarea punerii în aplicare a programelor-cadru de
cercetare, sprijină în mod explicit un risc mai mare de eroare în ceea ce
privește finanțarea pentru cercetare și „își exprimă
îngrijorarea în legătură cu faptul că sistemul actual și
gestionarea practică a PC7 sunt orientate în mod excesiv către control,
ceea ce duce la o risipă a resurselor, la o participare scăzută
și la perspective de cercetare mai puțin atractive; ia act cu
îngrijorare de faptul că actualul sistem de gestionare cu a sa
«toleranță zero la risc» pare mai degrabă să evite
riscurile decât să le gestioneze”.
Prin
urmare, există un consens între părțile interesate și
instituții conform căruia trebuie luată în considerare o
gamă completă de obiective și interese, în special succesul
politicii de cercetare, competitivitatea internațională și
excelența științifică, împreună cu rata de eroare. În
același timp, există o necesitate clară ca bugetul să fie
gestionat în mod eficient și eficace, pentru a se preveni frauda și
risipa.
Conform
celor menționate mai sus, Comisia va monitoriza riscul de neconformitate
prin intermediul sistemului de raportare pe care urmează să îl
stabilească, precum și prin urmărirea rezultatelor auditurilor ex-post
privind beneficiarii fondurilor UE din cadrul întreprinderii comune Clean Sky
2, în cadrul auditurilor ex-post care acoperă întregul program
Orizont 2020.
2.2.3.     Nivelul estimat al riscului de
neconformitate
Conform
celor raportate de Comisie în fișa financiară legislativă pentru
Orizont 2020, obiectivul final constă în atingerea unei rate de eroare
reziduale mai mică de 2 % din totalul cheltuielilor pe parcursul duratei
de viață a programului. În acest scop, Comisia a introdus o serie de
măsuri de simplificare. Cu toate acestea, trebuie avute în vedere, de
asemenea, celelalte obiective menționate anterior, precum și
costurile de control.
Întrucât
normele de participare la întreprinderea comună Clean Sky 2 sunt în
principiu identice cu cele care urmează să fie utilizate de
către Comisie și întrucât beneficiarii potențiali prezintă
un profil de risc similar cu cel al beneficiarilor programului Comisiei, este
posibil ca nivelul de eroare să fie similar celui stabilit de Comisie
pentru Orizont 2020, și anume să garanteze cu o certitudine
rezonabilă că riscul de eroare pe parcursul perioadei multianuale de
cheltuieli se va situa între 2 % și 5 % anual, cu scopul final de a atinge
un nivel al erorii reziduale cât mai apropiat de 2 % în momentul
finalizării programelor multianuale și după ce a fost luat în
considerare impactul financiar al tuturor auditurilor, corecturilor și
măsurilor de redresare.
Pentru
detalii complete privind rata de eroare preconizată în legătură
cu participanții, a se vedea fișa financiară legislativă
pentru Orizont 2020.
2.3.        Măsuri de prevenire a
fraudelor și a neregulilor
Comisia
va garanta faptul că întreprinderea comună Clean Sky 2 aplică
procedurile de luptă împotriva fraudei în toate etapele procesului de
gestionare. Propunerile pentru Orizont 2020 au făcut obiectul unui test de
rezistență la fraudă și al unei evaluări a impactului.
În ansamblu, măsurile propuse ar trebui să aibă un impact pozitiv
asupra luptei împotriva fraudei, în special prin accentul mai mare asupra
auditului bazat pe risc, precum și printr-o evaluare
științifică și un control științific consolidate.
Comisia
ia măsurile adecvate pentru a garanta că, atunci când sunt puse în
aplicare acțiuni finanțate în temeiul prezentului regulament,
interesele financiare ale Uniunii sunt protejate prin aplicarea de măsuri
preventive împotriva fraudei, a corupției și a oricăror alte
activități ilegale, prin controale eficace și, în cazul în care
se constată nereguli, prin recuperarea sumelor plătite în mod
necuvenit, precum și, dacă este necesar, prin sancțiuni eficace,
proporționale și disuasive.
Actuala
întreprindere comună Clean Sky 2 cooperează deja cu serviciile
Comisiei în chestiuni referitoare la fraude și neregularități,
Comisia urmând să garanteze continuarea și consolidarea acestei
cooperări.
Curtea
de Conturi are competența de a efectua audituri, atât pe bază de
documente, cât și la fața locului, în ceea ce privește toți
beneficiarii de granturi, contractanții și subcontractanții care
au primit fonduri din partea Uniunii în cadrul programului.
Oficiul
European de Luptă Antifraudă (OLAF) poate efectua controale și
inspecții la fața locului la operatorii economici care
beneficiază direct sau indirect de o astfel de finanțare, în
conformitate cu procedurile prevăzute în Regulamentul (Euratom, CE)
nr. 2185/96, cu scopul de a stabili existența eventuală a unei
fraude, a unui act de corupție sau a oricărei alte
activități ilegale care aduce atingere intereselor financiare ale
Uniunii, în cadrul unui acord de grant, al unei decizii de acordare a unui
grant sau al unui contract de finanțare din partea Uniunii.
3.           IMPACTUL FINANCIAR ESTIMAT AL
PROPUNERII/INIȚIATIVEI
3.1.        Rubrica din cadrul financiar
multianual și linia bugetară de cheltuieli afectată
·      Noi linii bugetare solicitate : Da
În ordinea rubricilor din cadrul financiar multianual
și a liniilor bugetare.
 Rubrica din cadrul financiar multianual || Linia bugetară || Tipul cheltuielilor || Contribuția
 Numărul Rubrica 1A – Competitivitate pentru creștere și locuri de muncă || Dif./Nedif. || Țări AELS || Țări candidate || Țări terțe || În sensul articolului 18 alineatul (1) litera (aa) din Regulamentul financiar
 1A || 08.020734 (linie de bază: 08.020304) || Dif. || DA || DA || DA || DA
3.2.        Impactul estimat asupra
cheltuielilor
3.2.1.     Sinteza impactului estimat
asupra cheltuielilor
milioane EUR (cu trei zecimale)
 Rubrica din cadrul financiar multianual: || Numărul || Rubrica: 1A – Competitivitate pentru creștere și locuri de muncă
 Întreprinderea comună Clean Sky2 ||   ||   || Anul 2014   || Anul 2015 || Anul 2016 || Anul 2017 || Anul 2018 || Anul 2019 || Anul 2020 || Anii 2021-2024 || TOTAL
 Titlul 1: Cheltuieli de personal || Angajamente || (1) || 0,702 || 0,991 || 1,011 || 1,032 || 2,140 || 2,183 || 10,587 || p.m || 18,646
 Plăți || (2) || 0,702 || 0,991 || 1,011 || 1,032 || 2,140 || 2,183 || 2,226 || 8,361 || 18,646
 Titlul 2: Cheltuieli de infrastructură și de funcționare || Angajamente || (1a) || 1,136 || 1,106 || 1,149 || 2,016 || 2,444 || 2,566 || 10,937 || p.m || 21,354
 Plăți || (2a) || 1,136 || 1,106 || 1,149 || 2,016 || 2,444 || 2,566 || 2,566 || 8,370 || 21,354
 Titlul 3: Cheltuieli operaționale || Angajamente || (3a) || 100,000 || 350,000 || 250,000 || 200,000 || 350,000 || 300,000 || 210,000 || p.m || 1760,000
 Plăți || (3b) || 13,000 || 108,000 || 181,583 || 218,333 || 227,083 || 256,000 || 275,542 || 480,458 || 1760,000
 TOTAL credite pentru întreprinderea comună Clean Sky 2 || Angajamente || =1+1a +3a || 101,838 || 352,097 || 252,160 || 203,048 || 354,584 || 304,749 || 231,524 || p.m || 1800,000
 Plăți || =2+2a +3b || 14,838 || 110,097 || 183,743 || 221,381 || 231,667 || 260,749 || 280,335 || 497,189 || 1800,000
 Rubrica din cadrul financiar multianual: || 1A || „Cheltuieli administrative”
   ||   ||   || Anul 2014 || Anul 2015 || Anul 2016 || Anul 2017 || Anul 2018 || Anul 2019 || Anul 2020 || Anul 2021 și următorii || TOTAL
 DG: RTD ||   ||
  Resurse umane || 0,594 || 0,606 || 0,618 || 0,630 || 0,642 || 0,655 || 0,669 || p.m || 4,414
  Alte cheltuieli administrative || 0,0 || 0,0 || 0,0 || 0,0 || 0,0 || 0,0 || 0,0 || 0,0 || 0,0
 TOTAL DG RTD ||   || 0,594 || 0,606 || 0,618 || 0,630 || 0,642 || 0,655 || 0,669 || p.m || 4,414
 TOTAL credite la RUBRICA 1A din cadrul financiar multianual || (Total angajamente = Total plăți) || 0,594 || 0,606 || 0,618 || 0,630 || 0,642 || 0,655 || 0,669 ||     p.m || 4,414
milioane EUR (cu trei zecimale)
   ||   ||   || Anul 2014   || Anul 2015 || Anul 2016 || Anul 2017 || Anul 2018 || Anul 2019 || Anul 2020 || Anul 2021 și următorii || TOTAL
 TOTAL credite la RUBRICILE 1-5 din cadrul financiar multianual || Angajamente || 102,432 || 352,703 || 252,778 || 203,678 || 355,226 || 305,404 || 232,193 ||   || 1804,414
 Plăți || 15,432 || 110,703 || 184,361 || 222,011 || 232,309 || 261,404 || 281,004 || 497,189 || 1804,414
3.2.2.     Impactul estimat asupra
creditelor întreprinderii comune
–
¨  Propunerea/inițiativa nu implică utilizarea de credite
operaționale
–
X  Propunerea/inițiativa
implică utilizarea de credite operaționale, conform
explicațiilor de mai jos:
credite de angajament în milioane EUR (cu trei
zecimale)
 Obiective și realizări orientative   ò ||   ||   || Anul 2014 || Anul 2015 || Anul 2016 || Anul 2017 || Anul 2018 || Anul 2019 || Anul 2020 și următorii || TOTAL
 REALIZĂRI ||
 Tipul[31]   || Costul mediu || Numărul || Costul || Numărul || Costul || Numărul || Costul || Numărul || Costul || Numărul || Costul || Numărul || Costul || Numărul || Costul || Numărul total || Costul total ||
 Execuția programului anual de lucru al Clean Sky[32] ... ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Granturi || Granturi semnate || 3,432 || 7 || 100,00 || 80 || 350,000 || 70 || 250,000 || 60 || 200,000 || 120 || 350,000 || 100 || 300,000 || 77 || 210,000       || 514 || 1760,000
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
   ||   ||   ||   ||   ||   ||   ||   ||   ||   ||   ||   ||   ||   ||   ||   ||
   ||   ||   ||   ||   ||   ||   ||   ||   ||   ||   ||   ||   ||   ||   ||   ||
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 TOTAL COSTURI || 7 || 100 || 80 || 350,000 || 70 || 250,000 || 60 || 200,000 || 120 || 350,000 || 100 || 300,000 || 77 || 210,000 || 514 || 1760,000
3.2.3.     Impactul estimat asupra
resurselor umane
3.2.3.1.  Sinteza întreprinderii comune
Clean Sky 2
–
X  Propunerea/inițiativa
nu implică utilizarea de credite administrative
–
¨  Propunerea/inițiativa implică utilizarea de credite
administrative, conform explicațiilor de mai jos:
Numărul
membrilor personalului (în cifre/ENI)[33]
   || Anul 2014[34]   || Anul 2015 || Anul 2016 || Anul 2017 || Anul 2018 || Anul 2019 || Anul 2020 || Anul 2021 || Anul 2022 || Anul 2023 || Anul 2024
 Funcționari (funcții AD) ||   ||   ||   ||   ||   ||   ||   ||   ||   ||   ||
 Funcționari (funcții AST) ||   ||   ||   ||   ||   ||   ||   ||   ||   ||   ||
 Agenți contractuali || 6 || 6 || 6 || 6 || 6 || 6 || 6 || 5 || 4 || 3 || 2
 Agenți temporari (funcții AD) || 27 || 32 || 32 || 32 || 30 || 30 || 30 || 27 || 27 || 27 || 24
 Agenți temporari (funcții AST) || 4 || 4 || 4 || 4 || 4 || 4 || 4 || 4 || 3 || 2 || 2
 Experți naționali detașați ||   ||   ||   ||   ||   ||   ||   ||   ||   ||   ||
 TOTAL || 37 || 42 || 42 || 42 || 40 || 40 || 40 || 36 || 34 || 32 || 28
milioane EUR (cu trei zecimale)
   || Anul 2014[35]   || Anul 2015 || Anul 2016 || Anul 2017 || Anul 2018 || Anul 2019 || Anul 2020 || Anul 2021 || Anul 2022 || Anul 2023 || Anul 2024
 Funcționari (funcții AD) ||   ||   ||   ||   ||   ||   ||   ||   ||   ||   ||
 Funcționari (funcții AST) ||   ||   ||   ||   ||   ||   ||   ||   ||   ||   ||
 Agenți contractuali || 0,282[36] || 0,288 || 0,293 || 0,299 || 0,305 || 0,311 || 0,318 || 0,270 || 0,220 || 0,169 || 0,115
 Agenți temporari (funcții AD) || 2,916[37] || 3,525 || 3,596 || 3,66 || 3,507 || 3,577 || 3,648 || 3,350 || 3,417 || 3,485 || 3,160
 Agenți temporari (funcții AST) || 0,432 || 0,441 || 0,449 || 0,458 || 0,468 || 0,477 || 0,486 || 0,496 || 0,380 || 0,258 || 0,263
 Experți naționali detașați ||   ||   ||   ||   ||   ||   ||   ||   ||   ||   ||
 TOTAL || 3,630 || 4,254 || 4,338 || 4,425 || 4,280 || 4,366 || 4,453 || 4,116 || 4,016 || 3,912 || 3,538
3.2.3.2.  Cerințele estimate în
materie de resurse umane pentru DG-ul tutelar
–
¨  Propunerea/inițiativa nu implică utilizarea de resurse
umane.
–
X  Propunerea/inițiativa
implică utilizarea de resurse umane, conform explicațiilor de mai
jos:
Estimările se vor exprima în valori
întregi
   || Anul 2014 || Anul 2015 || Anul 2016 || Anul 2017 || Anul 2018 || Anul 2019 || Anul 2020*
 ||  Posturi din schema de personal (funcționari și agenți temporari)
 XX 01 01 01 (la sediu și în birourile de reprezentare ale Comisiei) ||   ||   ||   ||   ||   ||   ||
 XX 01 01 02 (Delegații) ||   ||   ||   ||   ||   ||   ||
 XX 01 05 01 (Cercetare indirectă) || 4 || 4 || 4 || 4 || 4 || 4 || 4
 10 01 05 01 (Cercetare directă) ||   ||   ||   ||   ||   ||   ||
   ||   ||   ||   ||   ||   ||   ||
 || *Numărul angajaților după 2020 va fi stabilit într-o etapă ulterioară.    Personal extern (în echivalent normă întreagă: ENI)[38]
 XX 01 02 01 (AC, END, INT din „bugetul global”) ||   ||   ||   ||   ||   ||   ||
 XX 01 02 02 (AC, AL, END, INT și JED în delegații) ||   ||   ||   ||   ||   ||   ||
 XX 01 04 aa[39]   || - la sediu[40] ||   ||   ||   ||   ||   ||   ||
 - în delegații   ||   ||   ||   ||   ||   ||   ||
 XX 01 05 02 (AC, END, INT - Cercetare indirectă) || 1 || 1 || 1 || 1 || 1 || 1 || 1
 10 01 05 02 (AC, END, INT- Cercetare directă) ||   ||   ||   ||   ||   ||   ||
 Alte linii bugetare (a se preciza) ||   ||   ||   ||   ||   ||   ||
 TOTAL || 5 || 5 || 5 || 5 || 5 || 5 || 5
08 este domeniul
de politică sau titlul vizat din buget.
Necesarul de resurse
umane va fi acoperit de efectivele de personal ale DG-ului în cauză
alocate deja gestionării acțiunii și/sau redistribuite intern în
cadrul DG-ului, completate, dacă este necesar, prin resurse suplimentare,
care ar putea fi alocate DG-ului care gestionează acțiunea în cadrul
procedurii de alocare anuală și ținând cont de constrângerile
bugetare.
Descrierea sarcinilor
care trebuie efectuate:
 Agenți temporari || monitorizarea tehnică a progresului înregistrat de activitățile ITC; legătura cu grupul de reprezentanți ai statelor, ACARE și Comitetul pentru Programul Transporturi; observarea cererilor de propuneri, a cererilor de oferte și a aderării noilor membri; definirea poziției Comisiei în cadrul Consiliului de conducere (drept de vot / veto); participarea la reuniuni, reprezentarea Comisiei la nivelul Consiliului de conducere; organizarea evaluării intermediare și finale; efectuarea de controale/audituri la fața locului; raportarea progresului înregistrat de ITC.
 Agenți externi || ·        asistența administrativă și rolul consultativ pentru funcționari
Descrierea calculului costurilor în echivalent
ENI ar trebui inclusă în secțiunea 3 a anexei.
Cerințe estimate în materie de resurse
umane pentru întreprinderea comună Clean Sky 2[41]
–
¨  Propunerea/inițiativa nu implică utilizarea de resurse
umane.
–
X  Propunerea/inițiativa
implică utilizarea de resurse umane, conform explicațiilor de mai
jos:
a.       Cerințe estimate în materie de
resurse umane care trebuie finanțate din credite în cadrul financiar
multianual pentru perioada 2014-2020
Estimările se vor exprima în valori
întregi (sau cel mult cu o zecimală)
   || Anul 2014[42] || Anul 2015 || Anul 2016 || Anul 2017 || Anul 2018 || Anul 2019 || Anul 2020 și următorii
  Posturi din schema de personal (agenți temporari)
   ||   ||   ||   ||   ||   ||   ||
 Întreprinderea comună Clean Sky 2 (organismul PPP) ||   ||   ||   ||   ||   ||   ||
 Agenți temporari (funcții AD)   || 10 || 15 || 15 || 15 || 30 || 30 || 30
 Agenți temporari (funcții AST) || 3 || 3 || 3 || 3 || 4 || 4 || 4
 total || 13 || 18 || 18 || 18 || 34 || 34 || 34
 * Echivalentul mediei anuale de personal.    Personal extern (în echivalent normă întreagă: ENI)[43]
 Întreprinderea comună Clean Sky 2 (organismul PPP) ||   ||   ||   ||   ||   ||   ||
 AC GFIV || 0 || 0 || 0 || 0 || 3 || 3 || 3
 AC GF III || 0 || 0 || 0 || 0 || 3 || 3 || 3
 AC GF II || 0 || 0 || 0 || 0 || 0 || 0 || 0
 AC GFI || 0 || 0 || 0 || 0 || 0 || 0 || 0
 Total AC || 0 || 0 || 0 || 0 || 6 || 6 || 6
 TOTAL || 13 || 18 || 18 || 18 || 40 || 40 || 40
Descrierea sarcinilor
care trebuie efectuate:
 Agenți temporari || Sarcinile care trebuie efectuate sunt evidențiate în descrierea posturilor din schema multianuală de politică de personal a întreprinderii comune Clean Sky 2 (cea mai recentă versiune pentru perioada 2013-2015)
 Agenți externi || ·        sprijin și asistență (administrativă, financiară, tehnică) acordate agenților temporari.
Descrierea calculului costurilor în echivalent
ENI ar trebui inclusă în secțiunea 3 a anexei.
b.      Resursele umane finanțate din
credite în cadrul financiar multianual pentru perioada 2007-2013[44]
Estimările se vor exprima în valori
întregi
   || Anul 2014 || Anul 2015 || Anul 2016 || Anul 2017 ||
 ||  Posturi din schema de personal (funcționari și agenți temporari)
   ||   ||   ||   ||   ||
 Întreprinderea comună Clean Sky 2 (organismul PPP) ||   ||   ||   ||   ||
 Agenți temporari (funcții AD) || 17 || 17 || 17 || 17 ||
 Agenți temporari (funcții AST) || 1 || 1 || 1 || 1 ||
 ||  Personal extern (în echivalent normă întreagă: ENI)[45]
 Întreprinderea comună Clean Sky 2 (organismul PPP) ||   ||   ||   ||   ||
 AT ||   ||   ||   ||   ||
 AC || 6 || 6 || 6 || 6 ||
 END ||   ||   ||   ||   ||
 INT ||   ||   ||   ||   ||
 TOTAL || 24 || 24 || 24 || 24 ||
c.       Contribuția la costurile de
funcționare pentru eliminarea treptată a organismului PPP în temeiul
cadrului financiar multianual pentru perioada 2007-2013
(în EUR)
   || Anul 2014 || Anul 2015 || Anul 2016 || Anul 2017 || Total[46]
 Contribuția în numerar din partea UE || 2 408 093 || 2 408 093 || 3 373 054 || 3 373 054 || 11 562 294
 Contribuția în numerar din partea terților || 2 408 093 || 2 408 093 || 3 373 054 || 3 373 054 || 11 562 294
 TOTAL || 4 816 186 || 4 816 186 || 6 746 108 || 6 746 108 || 23 124 588
3.2.4.     Compatibilitatea cu cadrul
financiar multianual actual
–
X  Propunerea/inițiativa
este compatibilă cu cadrul financiar multianual existent.
–
¨  Propunerea/inițiativa necesită o reprogramare a rubricii
corespunzătoare din cadrul financiar multianual.
A se explica reprogramarea necesară,
precizându-se liniile bugetare vizate și sumele aferente.
Nu
se aplică
–
¨  Propunerea/inițiativa necesită utilizarea instrumentului de
flexibilitate sau revizuirea cadrului financiar multianual[47].
A se explica necesitatea efectuării acestei
acțiuni, precizându-se rubricile și liniile bugetare vizate, precum
și sumele aferente.
Nu
se aplică
3.2.5.     Participarea terților la
finanțare
–
Propunerea/inițiativa nu prevede
cofinanțare din partea terților.
–
X Propunerea/inițiativa
prevede cofinanțare, estimată în cele ce urmează:
credite în milioane EUR (cu trei zecimale)
   || Anul 2014 || Anul 2015 || Anul 2016 || Anul 2017 || Anul 2018 || Anul 2019 || Anul 2020+ || Total
 Membri privați ai Clean Sky – contribuție în numerar la costurile administrative || 1,838 || 2,097 || 2,160 || 3,048 || 4,584 || 4,749 || 21,524 || 40,000
 Membri privați ai Clean Sky – contribuție în numerar la costurile operaționale* || 0 || 0 || 0 || 0 || 0 || 0 || 0 || 0
 TOTAL credite cofinanțate || 1,838 || 2,097 || 2,160 || 3,048 || 4,584 || 4,749 || 21,524 || 40,000

Contribuția totală a membrilor, alții decât Uniunea, este
stabilită la articolul 4 din regulamentul Consiliului referitor la
întreprinderea comună Clean Sky 2.
3.3.        Impactul estimat asupra
veniturilor
–
X  Propunerea/inițiativa
nu are impact financiar asupra veniturilor.
–
¨  Propunerea/inițiativa are următorul impact financiar:
–
¨         asupra resurselor proprii
–
¨         asupra diverselor venituri
milioane EUR (cu trei zecimale)
 Linie bugetară de venituri: || Credite disponibile pentru exercițiul financiar în curs || Impactul propunerii/inițiativei[48]
 Anul N || Anul N+1 || Anul N+2 || Anul N+3 || a se introduce numărul de ani necesar pentru a reflecta durata impactului (a se vedea punctul 1.6)
 Articolul …………. ||   ||   ||   ||   ||   ||   ||   ||
Pentru
diversele venituri „alocate”, a se preciza linia bugetară (liniile
bugetare) de cheltuieli afectată (afectate).
A
se preciza metoda de calcul al impactului asupra veniturilor.
[1]               Această sumă este orientativă și va
depinde de suma finală alocată Direcției Generale Cercetare
și Inovare în cadrul provocării menționate.
[2]               JO … [avizul PE].
[3]               JO … [avizul CES].
[4]               JO L 412, 30.12.2006, p. 1.
[5]               JO L 400, 30.12.2006, p. 86.
[6]               COM(2010) 2020 final.
[7]               JO … [PC H2020].
[8]               JO … [PS H2020].
[9]               JO L 30, 4.2.2008, p.1-20.
[10]             SEC/2011/1072 final.
[11]             http://www.cleansky.eu/sites/default/files/news/csjuconsultationreview_final.pdf
[12]             JO L 298, 26.10.2012, p.1.
[13]             JO … [RdP H2020].
[14]             JO L 362, 31.12.2012, p. 1.
[15]             JO L 298, 26.10.2012, p. 1.
[16]             JO L 56, 4.3.1968, p. 1.
[17]             JO L 136, 31.5.1999, p. 1.
[18]             JO L 292, 15.11.1996, p. 2-5.
[19]             JO L 136, 31.5.1999, p. 15.
[20]             JO L 145, 31.5.2001, p. 43.
[21]             JO L 264, 25.9.2006, p. 13-19.
[22]             JO L 64, 2.3.2007, p. 1.
[23]             Lista se bazează pe anexa II la Regulamentul (CE) nr.
71/2008, actualizată pe baza acordurilor de granturi existente încheiate
de întreprinderea comună Clean Sky.
[24]             Fosta Stork Aerospace.
[25]             Fosta Volvo Aero Norge AS.
[26]             Fosta Volvo Aero Corporation.
[27]             Fosta UMECO Structural Materials (DERBY) Limited; fosta
Advanced Composites Group (ACG).
[28]             ABM: gestionare pe activități; ABB: întocmirea
bugetului pe activități.
[29]             Astfel cum se prevede la articolul 54 alineatul (2)
literele (a) sau (b) din Regulamentul financiar.
[30]             Explicațiile privind modurile de gestionare, precum
și trimiterile la Regulamentul financiar sunt disponibile pe site-ul
BudgWeb: http://www.cc.cec/budg/man/budgmanag/budgmanag_en.html
[31]             Realizările sunt produsele și serviciile care
vor fi furnizate (de exemplu: numărul de schimburi de studenți
finanțate, numărul de km de străzi construiți etc.).
[32]             Conform descrierii din secțiunea 1.4.2. „Obiectiv(e)
specific(e)…”.
[33]             În cazul organismelor de PPP ale UE menționate la
articolul 209 din Regulamentul financiar, prezentul tabel este introdus în scop
informativ.
[34]             Anul N este anul în care începe punerea în aplicare a
propunerii/inițiativei.
[35]             Anul N este anul în care începe punerea în aplicare a
propunerii/inițiativei.
[36]             Utilizarea costurilor standard: 47 000 EUR anual + 2 %
creștere medie anuală.
[37]             Utilizarea costurilor standard: 108 000 EUR anual + 2 %
creștere medie anuală.
[38]             AC = agent contractual; AL = agent local; END = expert
național detașat; INT = personal pus la dispoziție de
agenții de muncă temporară („Intérimaire”).
[39]             Subplafonul pentru personal extern din credite operaționale
(fostele linii „BA”).
[40]             În special pentru fonduri structurale, Fondul european
agricol pentru dezvoltare rurală (FEADR) și Fondul european pentru
pescuit (FEP).
[41]             În cazul organismelor de PPP ale UE menționate la
articolul 209 din Regulamentul financiar, prezentul tabel este introdus în scop
informativ.
[42]             În perioada 2014-2017, personalul va fi plătit din
creditele PC7, în temeiul Regulamentului (CE) nr. 71/2008.
[43]             AC = agent contractual; AL = agent local; END = expert
național detașat; INT = personal pus la dispoziție de
agenții de muncă temporară („Intérimaire”).
[44]             În cazul organismelor de PPP ale UE menționate la
articolul 209 din Regulamentul financiar, prezentul tabel este introdus în scop
informativ.
[45]             AC = agent contractual; AL = agent local; END = expert
național detașat; INT = personal pus la dispoziție de
agenții de muncă temporară („Intérimaire”).
[46]             Contribuția totală a UE în numerar ar trebui
să fie egală cu suma alimentată anticipat în bugetul pentru anul
2013 în vederea finalizării activităților organismului respectiv
în perioada 2007-2013.
[47]             A se vedea punctele 19 și 24 din Acordul
interinstituțional.
[48]             În ceea ce privește resursele proprii
tradiționale (taxele vamale și cotizațiile pentru zahăr),
sumele indicate trebuie să fie sume nete, și anume sumele brute
după deducerea a 25 % pentru costuri de colectare.